Ўзбекистон бўйлаб бензин тақчиллашда давом этмоқда\nЎзбекистондаги АËҚШларидаги бензин учун навбат кутишлар ҳали-вери тугайдиган кўринмайди.\nЎзбекистон пойтахти ва вилоятларида бензин тақчиллиги сурункали тус олмоқда. Тошкентдаги бензин қуйиш шаҳобчаларида куннинг биринчи ярмида бензин топиш мумкинлиги айтилаëтган бир пайтда¸ вилоятларда бир литр бензиннинг қора бозорда 4000-5000 сўмга чиққани хабар қилинмоқда.\n1 июлдан бошлаб Ўзбекистонда бензин нархлари ўртача 15 фоизга оширилганига қарамай, мамлакат бўйлаб бензин тақчиллигича қолмоқда. Озодликка сим қоқаëтган оддий ўзбекистонликларнинг айтишича¸ автомобилига ёқилғи қуйиш учун ҳайдовчилар тонг саҳардан навбатга туришга мажбур. "Бироқ, бензин олиш ҳаммага ҳам насиб этавермайди, навбат келган тақдирда ҳам 10 литрдан ортиқ бермайди", дейди хусусан хоразмлик Матёқуб.\n- Икки-уч¸ тўрт-беш кунлаб навбатда туришади. Бензин кам келса¸ тўрт-беш кунлаб ëтишади. Унда ҳам 10 литр беради. Бу 10 литрни 1350 сўмдан беради. Тирикчилик қилиш керак¸ иложи йўқ. Қўлдан олиб соламиз. 10 литр бензин етмайдику¸ дейди Матëқуб.\nАЁҚШлардаги бензин танқислиги ҳайдовчиларни олиб-сотарларга мурожаат этишга мажбур қилмоқда. Шаҳобчаларда ўзи йўқ бензиннинг бир литри учун нарх 1220 сўм бўлса, қўлда 4000 сўм¸ дейди Хоразмдаги вазият ҳақида маълумот берган Матëқуб.\n- Бензин қўлда 4000 сўм. Биз мана таксичилик қилиб тирикчилик қиламиз. Аҳвол оғир. Мана ëнимда таксичи ўртоқларим ҳам бор. Заправкаларда бензин йўқ. 4000 дан бўлсаям олаяпмиз энди¸ дейди хоразмлик ҳайдовчи.\nАйни пайтда бензин тақчиллиги билан боғлиқ ҳолат транспорт хизматлари нархларида акс этмай қолмаëтир.\n- Олдин 1500 сўм билан бориладиган жойга ҳозир 3000 билан олиб боришаяпти. Дамасларнинг газ қўйилганлари 500 сўмдан ҳайдаб турибди. Бензинда юрадиганлар ишламай турибди. Яхшиси бензинни кўчага чиқариб сотгани яхши. Асосан йўл ҳақи қиммат бўлиб турибди. Тошкентга одам бошига 70-80 минг сўм олишаяпти. 50 минг сўм эди. 30 минг сўмга қимматлади¸ дейди Матëқуб.\nМаҳаллий расмийларга кўра¸ аҳолининг ўртача даромади 200-300 минг сўмни ташкил этадиган Хоразм вилоятида бензин тақчиллиги билан боғлиқ муаммо сабабларини ўрганиш учун вилоят ҳокимлигига боғландик. Ҳокимлик расмийларидан бири бир ҳафта ичида вазият яхшиланиб кетишини айтди.\n- Бир ҳафталарга яхши бўлиб кетади¸ деб туришибди. Тунов куни Жумагалдиев ўтказган мажлисда “Бир ҳафталарга яхшиланиб кетади” деди¸ дейди Хоразм вилоят ҳокимлигининг ўзини таништирмаган расмийси.\nБу гапни айтган Хоразм вилоят ҳокими муовини Усмонбой Жумагалдиевнинг ўзи билан боғлана олмадик.\nБензин тақчиллиги сабабларини “Хоразм Нефтбаза”си идораси расмийлари ҳам тушунтириб бера олишмади.\n- Нефтбаза бензинни заправкага чиқаради. Кунора чиқиб турибди. Нима учун бензин тақчиллигининг сабаби учун вилоят ҳокимига чиқасизда¸ деди “Хоразм Нефтбаза”си идораси расмийси.\nВилоят ҳокими билан боғланиш уринишларимиз ҳам бесамар бўлди. Вилоят ҳокимлигидаги расмийлардан яна бири Озодлик билан суҳбатда бензин тақчиллигини ëнилғини “режасиз” ишлатиш оқибати¸ деб изоҳлади.\n- Сабаби плансиз ишлатиб юборишган. Яна бир ҳафталарга жойига тушиб кетади дейишди¸ дейди вилоят ҳокимлигидаги расмийлардан бири.\nҲокимлик расмийсининг бу изоҳига фикр билдирар экан хоразмлик ҳайдовчи Матëқуб¸ буни Ўзбекистонда советлардан қолган "режали иқтисодий тизим"нинг ҳамон сақланиб қолаëтганининг тасдиғи¸ дея атади:\n- Бозор иқтисодиëтида план деган нарса бўладими? Талаб бўлса¸ чиқариб сотавериш керак. Нима деган гап бу? Бензин қўшни республикалардан арзон бўлса¸ зарари йўқ эди. Ўшанда “бошқа республикаларга олиб чиқиб сотаяпмиз” деб айтарди. Лекин унақа эмаску. Қўшни республикаларда биздан арзонку. Билмадим булар Афғонистонга ўтказиб сотишаяптими ëки Тожикистонга сотишаяптими. Лекин Туркманистонда¸ Қозоғистонда бензин бизларга нисбатан арзон¸ дейди хоразмлик ҳайдовчи Матëқуб.\nАвваллари, Ўзбекистоннинг Хоразм вилоятига бензин қўшни Туркманистондан яширин йўллар билан олиб келинар ва вилоятда бензин Ўзбекистоннинг бошқа жойларига қараганда анча арзон эди. Бугун эса бу йўналиш ёпилган.\nҚозоғистон ҳам шу йилнинг май ойидан бензин маҳсулотларини четга чиқаришни тўхтатди. Бу маълумотни Қозоғистон Нефт вазирлиги вакили Айян Атигаев тасдиқлади.\n- Қозоғистондан ташқарига бензин маҳсулотларини чиқариш май ойида ман этиб қўйилган, дейди Айян Атигаев.\nҚозоғистоннинг нефт маҳсулотлари экспортини тақиқлагани Ўзбекистонда бензин қаҳатлашишига олиб келгани айтилади.


07 июн 2020, Тошкент вақти: 15:31\nХабар матнини ўқиш давомида пайдо бўлган бошқа саволларга (масалан, нима учун Адлия вазирлиги ўзбекистонликнинг 2023 йилгача Россияда қолиши номақбул эканлиги тўғрисида қарор чиқарган? Нима учун айнан 2023 гача?) ҳам жавоб йўқ.\nОзодлик мавзуга қайтиб, ўз саволларига жавоб топишга ҳаракат қилади.\nЖорий йил августида Ўзбекистонда “жамият ва давлат манфаатларига сезиларли зиён етказган” шахсларни фуқароликдан маҳрум қилиш имконини берадиган қонун кучга кирган.\nБундай имкониятни яратадиган “Ўзбекистон Республикаси фуқаролиги тўғрисида”ги қонунга тузатиш ва ўзгартишлар киритишга оид қонунни мамлакат президенти Ислом Каримов 10 август куни имзолаган.\nМазкур қонун 29 июль куни Олий Мажлис Қонунчилик палатаси томонидан қабул қилинган ва 6 август куни Сенат томонидан маъқулланган.\nҲужжатга мувофиқ, агар ўзбекистонлик бирор шахс бошқа давлат фойдасига ишлаш ёки осойишталик ва хавфсизликка қарши жиноятларни содир этиш орқали жамият ва давлат манфаатларига зиён етказса, фуқаролигидан айрилиши мумкин.\nЎзбекистон Жиноят кодексига кўра, уруш, тажовузкорликни ташвиқ қилиш, уруш қонунлари ва одатларини бузиш, геноцид, чет давлатларда ҳарбий хизматга ёлланиш, хорижий давлатда хавфсизлик органлари, полиция, ҳарбий юстиция ва бошқа шу каби идораларга ишга кириш, террорчилик, миллий, ирқий ёки диний адоват қўзғаш кабилар осойишталик ва хавфсизликка қарши жиноятлар бўлиб ҳисобланади.\nҚонун2015 йил 11 августидан кучга кирган.\nИнсон ҳуқуқлари ҳимоячилари фикрича, мазкур қонун шахснинг фундаментал ҳуқуқларидан бирининг қўпол тарзда бузадиган ҳужжатдир.


Чоп этилган 18.06.2021 31.01.2021 МуаллифZiyouz.uz\n1. Сизнингча социал-сиёсий ислоҳотлар шароитида миллий муносабатларни ривожлантиришнинг истиқболлари қандай? 2. Кўпмиллатли давлатимизда миллий тилларнинг ўрни ва аҳамияти сизнингча қандай бўлиши керак? 3. Миллий маданиятларнинг бойиш йўллари ҳақида сизнинг тасаввурингиз? Газетанинг 10-сонида Ойдин Ҳожиева миллатлараро муносабатларнинг, тиллар ривожининг муҳим муаммоларига давоми…\nРукнларҚайта қуриш даври матбуотиТегларЎзбек тилига давлат тили мақомини бериш масаласи, Ҳамид Ғулом\nЧоп этилган 17.06.2021 30.12.2020 МуаллифZiyouz.uz\nДебоча Эркак киши бўлиб мен сизга сўнгги кунларда бошимга тушганларни айтсам ё ишонасиз, ё ишонмайсиз, аммо ҳар икки ҳолда ҳам устимдан мириқиб кулишингиз тайин. Майли, кулсангиз кула қолинг. Балки мендек бир бечоранинг бошига тушган кутилмаган саргузаштлардан умрингиз узаяр. Аммо келиб-келиб давоми…\nРукнларАдҳам Дамин (1951-2019)\nЧоп этилган 16.06.2021 06.01.2021 МуаллифZiyouz.uz\nМен бу китобни иккита бир-бирига ўхшамайдиган даврни қиёслаб бўлмаслигини кўрсатиш учун ёздим. Ўтмишни бугунги кундан келиб чиқиб муҳокама қилиш ёки изоҳлашдан кўра жоҳилона иш йўқ. * * * Қуёш ҳамиша ишқибозларининг кўзини қамаштирган. * * * Агар кўксимни тилсангиз, у давоми…\nЧоп этилган 15.06.2021 08.01.2021 МуаллифZiyouz.uz\nТунги осмон тимқора, оламнинг нурафшонлигидан ҳануз дарак йўқ, фалакни тўлдириб порлаган юлдузлар изтиробли юракнинг кўз ёшларига ўхшайди. Кхудо Бух қамоқхона тор бўлмасининг бир бурчагида ўтирибди. Ўзининг гўзал ва беғубор болалиги, ёшликдаги дўстларини эслайди. Кичикроқ, инсонни янчиб ташловчи бу бўлмада маҳбус давоми…\nРукнларШер Муҳаммад Мари (1918-1993; Покистон)\nЧоп этилган 14.06.2021 10.01.2021 МуаллифZiyouz.uz\nБугунги дунё кино санъатида асосан икки турдаги фильм етакчилик қилади: биринчиси оммабоп фильмлар, икинчиси муаллифлик фильмлари. Умуман, оммабоп фильмлар кино саноатининг катта қисмини эгаллайди. Шунга қарамай, интеллектуал кино – муаллифлик киноси ўз йўлидан оғишмай, аксинча, тинимсиз янгиланишлар жараёнида тараққий этиб давоми…\nЧоп этилган 14.06.2021 29.12.2020 МуаллифZiyouz.uz\nҲар бир халқ ўз тилининг ривожи ва ўрганиши учун ундаги сўзларни тўплаш ва луғатнома тузишга уринган. Тарихнинг гувоҳлигича, Сумерлар биринчи бўлиб луғат ёзишга ҳиммат қилганлар. “Адабиёт тарихида энг эски луғатномани Сумер адиблари милоддан олдин уч мингинчи йилда тузганлар”. Аслида Ўрта давоми…\nШундай одамлар бўладики, кўрсанг баҳридилинг очилади. Суҳбатлашсанг суҳбатидан баҳра оласан. Ҳар доим ҳаммага эзгулик соғиниб юрадиган бу тоифа кишилар касб-корларига ҳам сидқидил берилиб меҳнат қиладилар. Ўқишда, ишда ташкилий, ижодий тадбирларда фаол бўладилар. Ана шундай фидойи инсонлардан бири адабиётшунос олим, ёзувчи давоми…\nЧоп этилган 13.06.2021 14.06.2021 МуаллифС.Салим\nИсроил бош вазири Бинямин Нетаняҳунинг 12 йиллик ҳукмронлик даври якунига етди. Эндиликда мамлакат ҳукуматини унинг собиқ шогирди Нафтали Беннет идора этади. Узоқ йиллар Нетаняҳу қўл остида ишлаган Беннет 2008 йилда сиёсий келишмовчиликлар сабаб устози билан хайр-хўшлашган ва янги партияга асос давоми…\nТошкент шаҳридаги Халқаро Вестминстер университетида (ТХВУ) “Falling Walls Lab” танловининг Ўзбекистон босқичи бўлиб ўтди. Халқаро танловда ўзбекистонлик 10 зиёд ёш иқтидор соҳиби таълим, муҳандислик, ахборот технологиялари, соғлиқни сақлаш, социология, техника каби йўналишлардаги инновацион ғоя ва новаторлик ташаббуслар билан қатнашди. Иштирокчиларни давоми…\n1-саҳифа. Жами: 1 38212345678910»Охири


Қозоғистон автомобилсозлиги мунтазам ўсмоқда - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистон автомобилсозлиги мунтазам ўсмоқда\nҚозоғистон автомобилсозлиги мунтазам кенгайиб бормоқда. Ўтган йил якунларига кўра 80 фоизга ўсгани аниқланди. Экспертлар бу ютуқларни соҳани рақамлаштириш фаол давом этаётгани билан боғлашди. Автомобилсозлик – юқори технологиялар ишлатиладиган йирик саноат секторларидан бири. Мамлакатимизнинг қатор автомобиль йиғиш корхоналарига МДҲда тенги йўқ асбоб-ускуналар ўрнатилган.\nЎскемен автомобиль йиғиш заводи жадаллаштирилган саноат-инновациявий тараққиёт дастурининг асосий лойиҳаларидан бири ҳисобланади. Корхона иш бошлаганидан буён ўтган 16 йил давомида унинг саноат тармоғи ва инфратузилмаларига 489 миллион доллар маблағ киритилди. Шундан 70 миллиони тўлиқ циклга эга янги завод қуришга йўналтирилди.\nЎтган йил Қўстанай заводи учун ҳам самарали бўлди. Бу ерда моделлар турларини анча кенгайтиришга муваффақ бўлинди. Натижада, ишлаб чиқариш ҳажми 203 фоизга ўсди. Қўстанайда ишлаб чиқарилган автомобилларнинг ўндан бир қисми Россия, Қирғизистон, Тожикистон каби мамлакатларга экспорт қилинмоқда. Беларусга эса синов партияси жўнатилди. Шунингдек, Озарбайжон бозорида ҳам истиқболли ҳамкорлар бор.\nҒилдиракли техника ишлаб чиқариш соҳасида ҳам маҳсулот чиқариш ҳажми тобора ортмоқда. Сўнгги етти йил ичида бу кўрсаткич 2,5 марта ошган. Қозоғистонда бугунги кунда қишлоқ хўжалиги машиналари ва ускуналари, юк машиналари ва автобуслар ишлаб чиқариляпти. Семей шаҳрида йиғилаётган техника эса харидоргир. Йил охиригача бу ерда 500 га яқин автобус чиқариш мўлжалланган.\nАСЕМХАН ДЎСҚЎЖАНОВ, КОРХОНА РАҲБАРИ:\n- Мамлакатни ўзимизнинг автобуслар билан таъминлаш бўйича мажмуавий режа қабул қилинганди. Бу эса бизга қўл келади. Дастур шу каби техника ишлаб чиқариш билан машғул бўлган корхоналарга катта ёрдам беради.\nКўкшетаудаги заводда эса автопоезд – умумий юк сиғими 29 тоннани ташкил этувчи иккилик прицеп ишлаб чиқариш режаси амалга оширилмоқда. Шуни ҳам айтиш керакки, ўтган йили қишлоқ хўжалиги техникасини ишлаб чиқариш ва йиғиш корхонаси 9 миллион доллардан зиёд нархдаги маҳсулот чиқарди.\nОЛЕГ БАЛИБИН, КОРХОНА БОШ ДИРЕКТОРИ:\n- Бизда ишлаб чиқарилаётган тупроққа ишлов берувчи ускуна турларини кенгайтирмоқдамиз. Плуглар, бороналар моделларини кўпайтирдик. Россиялик ҳамкорлар билан бирга баҳорда айниқса талаб катта бўладиган сеялкалар ишлаб чиқарамиз.\nҚозоғистон автомобиль саноати йирик инвесторларда қизиқиш уйғотмоқда. Келгуси икки йилда мамлакатимизда автомобиль ишлаб чиқаришга яна бир миллиард доллардан зиёд маблағ киритилиши кутиляпти.\nҚозоғистон автомобилсозлигиЎскемен автомобиль йиғиш заводи


Субҳидамда ободлик исташмоқда. Тошкент биқинидаги Тошкентга ярашмайдиган ижтимоий муаммо\n17:11 / 10.09.2021\nИнтернетда симёғоч ва трансформатор носозлиги, йўллар нобоплиги каби ижтимоий муаммолар ҳақида видео кўриб қолсангиз, Тошкентдан бошқа бирор вилоят бўлса керак деб ўйлайсиз. Кўп ҳолларда шундай бўлиб чиқади ҳам. Ахир Тошкент бошқа ҳудудлардан анча илгарилаб кетганини кўзимиз билан кўриб турибмиз. Бироқ оддий ижтимоий муаммолар Тошкент биқинидаги ҳудудларда ҳам кузатилмоқда. Масалан, пойтахт яқинидаги Қибрайда мустақиллик йилларида асфалт кўрмаган кўчалар бор экан.\nТошкент вилояти Қибрай туманидаги Бўстон маҳалласидан таҳририятга мурожаат келиб тушди. Унда айтилишича, маҳалладаги Субҳидам кўчасига 30 йилдан бери асфалт ётқизилмаган. Ҳа, пойтахтдан тўрт қадам наридаги маҳалла кўчаси мустақиллик йилларида асфалт кўрмагани айтилмоқда. Ёмғирли кунларда кўча лой бўлади. Маҳалла фаоли Тоҳир Нишоновнинг айтишича, йиллар давомида тегишли ташкилотларга кўп маротаба мурожаат қилинишига қарамай, бу муаммо ечим топмаяпти.\n«Кўчиб келганимизга 30 йил бўлди. Йўл масаласида ҳокимиятга, йўл қурилиш корхоналарига мурожаат қилдик, лекин ёрдам бўлмади. Неча марта борган бўлсак, бир-икки ойда қилиб берамиз, дейишади, лекин қилинмайди. Мана, яқинда ёғингарчилик бошланади. Болалар мактабга бориши керак. Мактаб билан уйларнинг ораси узоқ, лойни босиб бориб-келишади, қолаверса қарияларимиз бор. Неча йилдан бери ёнимиздан харажат қилиб кўчага шағал тўкамиз. Тошга қоқилиб йиқилиб тушганлар ҳам бўлди. Ҳокимият ваъда беради, лекин йўл қилиб бермаяпти», деди у.\n«Трансформатор қўйиб беришлари учун уч йил югургандик. Ниҳоят икки йил аввал Kun.uz’да чиққан репортаждан сўнг, кўчамизга трансформатор ўрнатиб берилди, аммо янги ўрнатилган бетонли симёғочларга эски симёғочлардаги электр симлари ҳанузгача улаб берилмади. Аҳоли хавотирда, чунки эски симёғочлар бир аҳволда, симлар осилиб қолган, шамолда узилиб тушиши мумкин. Масъул ташкилотларга кўп маротаба мурожаат қилдик, аммо ҳолат ўша-ўша», дейди Тоҳир Нишонов.\n«Ишни охирига етказмай ташлаб кетишди. Неча марта мурожаат қилдик. Бораверамиз, эртага, индинга дейишади, ҳеч ким келмайди. Ахир, биз ёш бола эмасмиз-ку ҳадеб бораверсак. Бетон симёғочларни ўзимиз ўрнатиб қўйдик. Симларни эски ёғоч симёғочдан бетонига ўрнатиб беринглар, деб неча марта айтдик, келишмади. Шу муамони ҳал қилиб беришларини сўраймиз», деб сўзида давом этади Тоҳир Нишонов.\nБу борада «Ҳудудий электр тармоқлари» АЖ вакили билан боғланганда мазкур масала ўрганилишини маълум қилишди.\nБолаларга ўйингоҳ керак\nМаҳалла аҳолиси болалар ўйнашлари учун майдонча йўқлиги ҳақида ҳам мурожаат қилишди. Айтилишича, болалар 2-3 километр узоқликка бориб ўйнаб келишади. Ўзларини ҳудудларида эса бундай имконият йўқ.\nИсломбек Умаралиев, Kun.uz мухбири,\nСенат Тошкентдан Қибрайга кўчирилганлар муаммоларини ҳал қилиш учун Даврон Ҳидоятовга икки ой муҳлат берди


Трамп янги дўстлари ҳақида гапириб берди\n21:20 / 14.11.2017\nАҚШ президенти Дональд Трамп Осиёга сафари давомида кўплаб янги дўстлар орттирганини айтди. Трамп бу ҳақда Филиппиндан АҚШга парвози вақтида мухбирлар билан суҳбатда маълум қилди.\n“Бу ажойиб 12 кун бўлди. Менга жуда ёқди. Энг юқори даражадаги кўплаб янги дўстлар орттирдим”, деб айтган Трамп.\nУнинг айтишича, “бу жуда муваффақиятли сафар” бўлди. У бу сафарнинг натижаларидан бири сифатида 300 млрд доллардан кам бўлмаган қийматдаги амалий келишувлар тузилганини ва бу қиймат яқин орада 3 марта кўпайиши мумкинлигини таъкидлаб ўтган.\n“Фикримча, меҳнатларимиз натижаси гап халқларимиз хавфсизлиги, дунёнинг тинчлиги ёки савдо ҳақида кетадими, ақл бовар қилмас даражада бўлади. Бу ҳақиқатан ҳам жуда қимматлидир”, деб қўшимча қилган Трамп.\nАввалроқ Трамп 15 ноябрда Шимолий Корея бўйича баёнот бериши ва Осиё бўйлаб сафари натижаларига якун ясашини маълум қилган.


Дональд Трамп Обаманинг "ҳамласи"га жавоб қайтарди\nАҚШ президентлигига етакчи номзодлардан бири бўлмиш Дональд Трамп Барак Обаманинг бўлажак сайловда тадбиркорга овоз бермаслик ҳақидаги чақирувига жавоб берди.\nДональд Трампнинг айтишича, Обама президентлик даврида тайинли иш кўрсатмади.\n“Бизнинг бюджет ва харажатларимизга қаранг. Биз ИШИДни енга олмаймиз. Obamacare (оммавий тиббиёт суғурта дастури) даҳшатли аҳволда. Бизнинг чегараларимиз худди “швейцария пишлоғи”га ўхшайди” - деди Трамп.\n16 февраль куни АҚШнинг президенти Обама журналистларга давлатнинг янги раҳбари Трамп бўлмаслигига умид билдиришини айтиб ўтганди.\n“Мен Америка ҳалқига ишонаман. Ўйлайманки, улар президент бўлиш - масъулиятли иш эканини билишади. Бу ток-шоу ёки маркетинг эмас. Бу жуда мушкул” – дея қайд этганди Оқ уй раҳбари.\nЭслатиб ўтамиз, АҚШда президентликка сайлов 2016 йилнинг 8 ноябрида бўлиб ўтади. Трамп ҳозирги кунда сайловчилар орасида машҳур бўлиб, сенаторлар Тед Круз, Марко Рубио ва Флориданинг собиқ губернатори Жеб Бушни ҳам ортда қолдирмоқда.


Жамият 08:20 / 18.05.2017 37942\nЗамон ўзгариши, давр талабидан келиб чиққан ҳолда ҳар бир соҳада ўзига хос ислоҳот талаб этилади. Мана шу ислоҳотлар замирида инсон манфаати, халқ фаровонлиги ётади.\nКун. uz таҳририятига келиб тушаётган аксари мурожаатлар халқ таълими, аниқроқ айтадиган бўлсак ўқитувчилар ҳаёти, уларнинг иш жараёнларида учраётган муаммолар ва шу соҳага оид бошқа масалаларга бағишланган. Биз мурожаатларни имкон доирасида ўргандик, тегишли идоралар, вазирликлар билан боғландик ҳамда буларнинг барини мақола кўринишида сайтимиз орқали эълон қилиб бордик. Аммо бу соҳада қанчалик янгилик қилинмасин, замонавий ислоҳотлар ўтказилмасин, ҳамон эскича қараш, вазиятга, жараёнга эскича ёндашиш каби ҳолатлар кўзга ташланяпти. Бундай дейишимизга асос бор. Яқинда таҳририятимизга яна бир мактуб келиб тушди.\nМурожаат эгасининг айтишича (унинг синглиси шу мактабда таҳсил олади), Тошкент шаҳрининг Шайхонтоҳур туманида жойлашган 316-сонли умумий ўрта таълим мактабида капитал таъмирлаш ишлари бошлаб юборилган. Ўқитувчи ва ўқувчилар бошқа мактабга кўчирилган. Аммо кўп ўтмай ота-оналар мажлиси бўлиб ўтган (мурожаат эгасининг бизга маълум қилишича, негадур ушбу мажлисга фақат эркаклар чақирилган). Хуллас, куратор-ўқитувчи халқ таълими бошқармаси томонидан мактабнинг капитал таъмирланиши учун эмас, балки фақат эшик-деразалари учун пул ажратилганини, таъмирлаш ишлари учун кетадиган бошқа маблағлар ота-оналар томонидан қопланиши ҳақида айтади. Ўша куни аниқ сумма айтилмайди. Аммо орадан бироз вақт ўтгач, ушбу сумма миқдорига ойдинлик киритилади – 45 минг сўм. Вақт – 25 майгача”.\n“Ота-оналарнинг ўз фарзандлари ўқиётган мактабга ўз ихтиёрлари билан маълум бир маблағ ажратиши ёки ҳомийлик қилиб юбориши айб эмас. Сўрашган пуллари ҳам унча кўп эмас. Биз фақат бу пуллар ҳақиқатан мактаб таъмири учун кетадими, қонуний сарфланадими, мана шундан ташвишдамиз”, дейди мурожаат эгаси. Биз бу масала юзасидан Халқ таълим вазирлигига юзландик. У ердан қуйидаги тартибда жавоб хати келди:\n“Ўзбекистон Республикаси Президентининг 2017 йил 7 апрелдаги қарори билан тасдиқланган Инвестиция дастурига кўра, Тошкент шаҳри Шайхонтоҳур туманидаги 316-сонли умумтаълим мактабида мукаммал таъмирлаш ишлари олиб борилиши режалаштирилган. Дастлабки ҳисоб-китобларга кўра, мазкур таълим муассасасида таъмирлаш ишларини олиб бориш учун давлат бюджетидан 2269,1 млн сўм маблағ ажратилиши кўзда тутилган.\nУшбу ишларни амалга ошириш учун Буюртмачи – Тошкент шаҳар ҳокимлиги қошидаги Ягона буюртмачи хизмати инжиниринг компанияси белгиланган бўлиб, улар томонидан лойиҳа-смета ҳужжатлари тайёрланган ва давлат экспертизасидан ўтказиш ишлари олиб борилмоқда. Ушбу ишларнинг якуни бўйича Тошкент шаҳар ҳокимияти ва буюртмачи томонидан тегишли қарор қабул қилинади. Мазкур ишлар тўлиқ якунига етказилгандан сўнг, таъмирлаш ишларини олиб бориш бўйича Тошкент шаҳар ҳокимлиги томонидан танлов савдолари ўтказилади. Унда ғолиб деб топилган пудратчи ва буюртмачи ташкилот ўртасида тегишли шартномалар имзоланиб, таъмирлаш ишлари амалга оширилади.\nУмуман олганда таълим муассасаларида қурилиш-таъмирлаш, жиҳозлаш ишлари давлат бюджети маблағлари асосида амалга оширилади. Халқ таълими вазирлигининг 2017 йил 28 апрелдаги 135-сонли буйруғига кўра, таълим муассасаларини янги ўқув йилига тайёрлаш борасида ўқувчи ва уларнинг ота-оналаридан пул маблағларини йиғиш ҚАТЪИЯН ТАҚИҚЛАНАДИ! Ўзбекистон Республикаси Адлия вазирлигида 2012 йил 3 июлда 2377-сон билан рўйхатга олинган Халқ таълими муассасасининг Васийлик кенгаши тўғрисидаги намунавий низомга мувофиқ ота-оналар ихтиёрий равишда васийлик кенгаши қарори билан таълим муассасасининг моддий-техника базасини ривожлантириш, унинг биносини таъмирлаш ва ҳудудини ободонлаштиришга кўмаклашишлари мумкин, деб белгиланган. Ҳомийлик ёрдами фақатгина ихтиёрий равишда амалга оширилиши мумкин”.\nУшбу жавоб хати ҳеч қандай ўзгартиришларсиз тақдим этилди. Хулоса ўзингиздан. Балки мактаб маъмурияти билган нарсани биз ёки вазирлик билмас, шу боис бу ишларга изоҳ сўраган ҳолда Ватан деган даргоҳга ҳар биримиз муносиб бўлайлик, деб қоламиз.


Филиппин президенти Россия ва Хитой билан альянс тузишни режалаштирмоқда\n20:43 / 26.09.2016\nФилиппин президенти Родриго Дутерте 2016 йилда Россия ва Хитойга мамлакатлар ўртасида сиёсий альянс шакллантириш учун ташриф буюришини маълум қилди. У АҚШ олиб бораётган ташқи сиёсатдан норозилигини билдирган, деб хабар бермоқда Reuters.\nДутертенинг айтишича, Россия ҳукумати раҳбари Дмитрий Медведев уни Москвага таклиф этган.\nДутертенинг сўзларига кўра, АҚШнинг собиқ колонияси бўлмиш Филиппин Қўшма Штатлар билан муносабатда “сўнгги нуқта”га етиб келган. Шу сабаб президент Вашингтон билан сиёсий аренада “тенглаша оладиган” мамлакатлар билан ҳамкорлик қилмоқчи.\nФилиппин Россия АҚШ


Рамазон ойининг биринчи кунини аниқлаш бўйича мулоқот\nКуни кеча, 11 апрель куни Қозоғистоннинг Нур-Султон шаҳрида Ўзбекистон, Қозоғистон ҳамда Қирғизистон уламолари иштирокида Рамазон ойи ва ҳайитининг биринчи кунини аниқлаш бўйича давра суҳбати бўлиб ўтди.\nУнда Ўзбекистон мусулмонлари идораси Фатво бўлими мудири Хомиджон Ишматбеков, Қозоғистон мусулмонлари идораси Шариат ишлари бўлими мудири Чуханов Сансибай, мудир ўринбосари Аманқулов Ҳасан, Қирғизистон мусулмонлари идораси аппарати бошлиғи Кадирбердиев Абибулла иштирок этди.\nМулоқотда қўшни мамлакатлар диний идоралари билан ҳамкорлик алоқалари ўзининг ижобий самараларини бериб келаётганига алоҳида эътибор қаратилди. Минтақадаги мўмин-мусулмонлар бирдамлигини таъминлаш, шаръий эҳтиёжларини қондириш ва уламолар ҳамфикрлилигини йўлга қўйишда бўйича яхши натижаларга эришилмоқда. Масалан, ўтган Рамазон ойи ва ҳайитининг биринчи кунини аниқлашда Ўзбекистон, Қозоғистон ва Қирғизистон мусулмонлари идоралари ҳамкорликда ишлашлари ўзининг жуда яхши натижаларини берди.\nУламолар Ислом дини манбалари ва астрономик маълумотларга таянган ҳолда 2019 йилда Рамазон ойи ва ҳайитининг биринчи куни қайси кунга тўғри келиши мумкинлиги ҳақидаги фикр-мулоҳазаларни маълум қилдилар. Шунингдек, Шаъбон ойини кузатиб бориш ва Рамазон ойи ҳилолини аниқлаш бўйича келгусида яна бир бор кенгашиб олишга келишилди.\n1190 марта ўқилди\nДругие материалы в этой категории: « Халқаро анжуманда муфтий ҳазрат маъруза қилди\tҚозоғистон мусулмонлари идорасининг янги биноси очилди »\nИмтихон натижалари 18 июль куни эълон қилинади


акциядорларнинг навбатдан ташқари умумий йиғилишини чақириш тўғрисида » superphosphate.uz\nСуперфосфат аммонизированный Кислород газообразный\nsuperphosphate.uz » Информация » акциядорларнинг навбатдан ташқари умумий йиғилишини чақириш тўғрисида\n2019 йил 14 август куни соат 1000 да “Қўқон суперфосфат заводи” АЖ акциядорларининг навбатдан ташқари умумий йиғилиши бўлиб ўтади.\nМанзил: Қўқон шаҳар Давронбек кўчаси 87-уй, тел: 0373-543-05-49, e-mail: kokandsfz@mail.ru, www.superphosphate.uz\nЖамият акциядорларини (уларни вакилларини) рўйхатга олиш соат 0900 дан – 1000 гача амалга оширилади.\nАкциядорларнинг навбатдан ташқари умумий йиғилишида иштирок этиш учун жамият акциядорларининг реестрини шакллантириш санаси 07 августь 2019 йил.\nЖамият номини ўзгартириш;\nЖамиятнинг янги Уставини тасдиқлаш;\nЖамиятнинг ички Низомлариниянги тахрирда тасдиқлаш;\n“Акциядорларнинг умумий йиғилиши тўғрисида”ги Низом, “Кузатув кенгаши тўғрисидаги” Низом,“Жамият ижро органи тўғрисида”ги Низом, “Тафтиш комиссияси тўғрисида”ги Низом, “Ички назорат тўғрисида”ги Низом, “Дивиденд сиёсати тўғрисида”ги Низом, “Миноритар акциядорлар қўмитаси тўғрисида”ги Низом, “Ички аудит тўғрисида”ги Низом\nТафтиш комиссиясини сайлаш.\nМажбурий аудит ўтказиш учун аудитор ташкилотини танлаш, унга тўланиши лозим бўлган хақнинг энг юқори миқдорини белгилаш, у билан шартнома тузиш;\nКелгусида акциядорларнинг навбатдаги умумий йиғилишигача бўлган даврда компаниянинг жорий бизнес фаолиятида шўъба корхонаси билан битимларни тасдиқлаш;\nЙирик битим тузиш бўйича қарор қабул қилиш.\nАввал давлат рўйхатидан ўтказилган акциялар чиқарилиши тўғрисидаги қарор ва эмиссия рисоласига киритилган ўзгартиришлар матнини тасдиқлаш.


Полиция «Барселона» офисида тинтув ўтказмоқда. Клуб собиқ президенти Бартомеу қўлга олинган\nДушанба, 01 Март\nБугун, 1 март куни Каталония полицияси «Барселона» клуби офисида тинтув ўтказди, дея хабар бермоқда Mundo Deportivo.\nМанбанинг ёзишича, полиция ходимлари душанба куни иш вақти бошлангандан буён клуб офисида тинтув ўтказишмоқда. Қайд этилишича, текширув ишлари клуб собиқ раҳбариятининг ижтимоий тармоқларда аксарият футболчиларни обрўсизлантириш мақсадида амалга оширган ишлари билан боғлиқ бўлиши мумкин.\nCadena SER’нинг хабар беришича, «Барсагейт» номини олган ушбу иш бўйича «Барселона» собиқ президенти Жозеп Бартомеу қўлга олинган. 58 ёшли менежер Каталония полицияси ўтказаётган операция доирасида сўроқ қилинади. Клубнинг молиявий ва юридик бўлимларининг иши орган ходимларида шубҳа уйғотган.\nБартомеудан ташқари клубнинг собиқ бош директори Оскар Грау ва юридик хизматларга жавобгар Роман Гомес Понти ҳам ҳибсга олинган.\nЭслатиб ўтамиз, 2020 йилнинг февраль ойида аниқланган ва «Барсагейт» дея ном олган можарода «Барселона» билан ҳамкорлик қиладиган «I3 Ventures» компанияси ижтимоий тармоқларда клуб президенти Жозеп Бартомеунинг ижобий имижини яратиш, жамоанинг бир қатор етакчи футболчиларини эса обрўсизлантиришга уринганига доир ишлари аниқланганди. Бартомеу бу ишларга алоқадорлигини бир неча марта рад этган бўлса-да, бу воқеалардан кейин клуб бошқарув кенгашининг бир қатор аъзолари истеъфога чиққан эди. Клуб президенти ҳам Месси билан боғлиқ воқеалар ва клубнинг қониқарсиз натижалардан кейин 2020 йилнинг кузида лавозимини тарк этганди.\nСерхио Рамосда коронавирус аниқланди\nЛа Лига. 7та гол урилган ўйинда «Севилья» сафарда «Сельта»дан устун келди\nЛа Лига. «Атлетико» «Бетис» билан дуранг ўйнаб, 1-ўринга қайтди\nЛукас Васкес учун мавсум якунланди


Самарқанд вилоятида мактаб ёшидаги ака-укани ўлдирганликда гумонланган аёл қўлга олинди\n19 май 2022, Тошкент вақти: 16:59\nСамарқанд вилоятининг Пайариқ туманида жорий йил 13 мартида 2007 йилда туғилган ака ва 2013 йилда туғилган ука ўлдириб, мурдаларини ёқиб, кўмиб юборганликда гумонланган аёл ушланди.\nВилоят прокуратураси матбуот хизмати маълумотига кўра, Пайариқ туман прокуратураси тергов-тезкор гуруҳи томонидан амалга оширилган тезкор-қидирув тадбирлари натижасида вояга етмаган қурбонлар жасади тумандаги А. Навоий маҳалласидан топилган.\nАниқланишича, ўтган шанба А. Навоий маҳалласида яшаган О.Т. исмли аёл қўшниси М.Т.нинг уйига ўғирликка кирган. У пул ва қимматбаҳо буюмларни қидираётган пайтда М.Т.нинг ўғиллари мактабдан уйга қайтиб, беихтиёр аёлнинг жиноятига гувоҳ бўлиб қолишган.\nО.Т. ўз жиноятини яшириш мақсадида болаларни авраб, ўз уйига олиб чиқиб кетиб, икки болани белкурак билан уриб, ўлдириб, жасадини ёқиб, ҳовлисига кўмган.\nСамарқанд вилояти прокуратураси мазкур ҳолат юзасидан шу йил 14 мартида Ўзбекистон Жиноят кодексининг 97-моддаси 2-қисми “а, в, ж, о” бандлари билан жиноят иши қўзғатилгани, О.Т. ҳимоя ҳуқуқи билан таъминланган ҳолда Жиноят-процессуал кодесининг 221-моддаси тартибида ушланганини билдирган.\n“Жиноят иши юзасидан дастлабки тергов ҳаракатлари вилоят прокуратураси ўта оғир жиноятларни тергов қилиш бўлими томонидан олиб борилмоқда”, дейилган прокуратура хабарномасида.


Исмлар сонини ҳисоблашга кетган вақт: 0.011334 сек.\nАмбар (Ambar) » ўзбекча » қиз бола\nқаранг Анбар. Шакллари: Амбарой.\nАмин (Amin) » арабча » ўғил бола\nишончли, ваколатли, хавфсиз, тинч, осойишта, адолатли; амин — хон саройидаги юқори мансаблардан бирининг номи ҳамдир.\nАмина (Amina) » арабча » қиз бола\nайнан: омонликда сақланувчи, яъни муҳофаза қилинган, ишончли равишда қўриқланган, бехатар, дахлсиз ёки ростгўй, вафодор.\nАминиддин (Aminiddin) » арабча » ўғил бола\nдиннинг қўриқчиси, халоскори; дин соқчиси.\nАминулла (Aminulla) » арабча » ўғил бола\nАллоҳ субутли, собитқадамдир ёки Аллоҳ ростгўй, мустаҳкам ва пойдордир ёҳуд Аллоҳнинг ишончли, эътиқодли бандаси.\nАминулмулк (Aminulmulk ) » арабча » ўғил бола\nдавлатнинг, подшоликнинг қўриқчиси, соқчиси.\n84 Синоним: Номаълум Ўз вариантингизни киритинг.\nАминқул (Aminqul) » арабча, ўзбекча » ўғил бола\nАллоҳнинг эътиқодли; росттўй бандаси, қули.\nАмир (Amir) » арабча » ўғил бола\nҳоким, ҳукмрон, йўлбошчи. Амириддин, Амирулла исмларининг қисқарган шакли. Эҳтимол: Амр.\n774 Синоним: Номаълум Ўз вариантингизни киритинг.\nАмира (Amira) » арабча, ўзбекча » қиз бола\nҳукмрон, йўлбошчи, фармонбардор аёл.\n254 Синоним: Номаълум Ўз вариантингизни киритинг.\nАмирали (Amirali) » арабча » ўғил бола\nАли йўлбошчи, сардордир. Қаранг Амир ва Али.\nБошига ⇦ Олдинги 42 43 44 45 46 47 48 49 50 Кейинги ⇨ Охирига (1494)


Эронликлар мамлакатнинг етук физик олимини сўнгги йўлга кузатдилар | Interpress.uz\nБош саҳифаЯнгиликларЖаҳонЭронликлар мамлакатнинг етук физик олимини сўнгги йўлга кузатдилар\nЭронликлар мамлакатнинг етук физик олимини сўнгги йўлга кузатдилар\n10:09 | 01-12-2020\nЭронликлар ядро физикаси соҳасида етук олим Муҳсин Фахризодани сўнгги йўлга кузатдилар. Тантанали дафн маросими карантин чораларига қатъий риоя этилган ҳолда ўтказилди: кўчаларда, масжидларда ижтимоий масофа сақланди, маросим иштирокчиларидан тиббий ниқобда бўлиш талаб этилди. Расман шаҳид деб тан олинган Муҳсин Фахризода жанозасининг биринчи сафидан Эрон олий раҳбариятининг барча аъзолари жой олди.\nДафн маросими марҳум ҳурматига катта иззат-икром кўрсатилган ҳолда ўтказилди. Олимнинг ўлими Пайғамбаримиз Муҳаммад (С.А.В)нинг севимли невараси имом Ҳусайннинг вафотига тенглаштирилди.\nЯдро соҳасидаги етук мутахассис – Муҳсин Фахризоданинг ўлдирилиши деярли барча давлатларда кескин қораланди. Ҳатто, АҚШ бундан таассуф билдириб, қотилик ортида Исроил махсус хизматлари турган бўлиши мумкинлигини билдирди. Теҳрон ҳам айнан шундай фикрда. Тел-Авив эса айбловларга ҳамон сукут сақлаш билан жавоб қайтармоқда.\nЭронлик терговчиларга кўра физик олимни ўлдирган қурол айнан Исроилда ишлаб чиқарилган. Яҳудий жосуслик хизматлари уни қарийб 20 йилдан буён таъқиб қилиб келган. Махсус хизматлари олимни қўриқлаб келган бўлса-да, ҳаётини сақлаб қола олмади.\n“Афсуски, бу электрон қурилмалардан фойдаланган ҳолда амалга оширилган ўта мураккаб операция бўлди. Воқеа жойида бирон кимса бўлмаган. Биз далилларни топдик ва операцияни ким режалаштирганини аниқладик. Бу жиноий иш ортида сионистлар режими ва “Моссад” турибди”, – деди Эрон Олий хавфсизлик миллий кенгаши котиби Али Шоҳмоний.\nҚотиллик масофадан бошқариладиган ва “иш” битгандан сўнг ўзини-ўзи йўқ қиладиган пулемёт ёрдамида амалга оширилган. Қурол олимнинг машинасидан 150 метрча нарида тўхтаб турган пикапнинг томига ўрнатилган. Кетма-кет узилган ўқлар оқибатида олим ўлар даражада жароҳатланган, автомобили эса портлаб кетган. Бу Эрон махсус хизматларининг дастлабки хулосаси.\nЭронлик ёзувчи ва публицист Жавад Моғийнинг ҳарбий доиралардаги манбасига таяниб хабар беришича, Муҳсин Фахризода снайперлар томонидан узилган ўқлардан ҳалок бўлган. Уларга маҳаллий жосуслар ёрдам берган бўлишлари мумкин.\nЭрон Мудофаа вазири Амир Ҳотамий теракт ташкилотчиларига мурожаат қилиб: “Бирон бир жиноят, биронта қотиллик ёки аҳмоқона ҳаракат Эрон томонидан жавобсиз қолдирилмайди. Биз жиноятчиларни топиш учун охиригача борамиз. Улар қилмишларига яраша муносиб жавоб олишлари муқаррар”, – деди.\nЭрон инқилоби муҳофизи махсус кучлари қўмондони генерал Қосим Сулаймонийни ўлдиргани учун АҚШ жазоланмасдан қолгани эътиборга олинса, Исроилни ҳам шу қисмат кутиб турибди. Лекин, қасос қачон, қандай тартибда олиниши номаълум, лекин бу кўп куттирмаса керак. Айнан шунинг учун Тел-Авив Қуролли кучларини мамлакат мудофаасига шай ҳолатга келтириб қўйди. Исроил анчайин хавотирга ҳам тушган. Қолаверса, ғарб давлатлари эронлик олимнинг ўлимида Исроилнинг қўли борлиги исботланса, яҳудийлар давлатидан ҳафсалалари пир бўлишини маълум қилдилар.\nФорс кўрфази давлатлари, жумладан, БАА гарчи норасмий тарзда яқинда Эронга қарши Саудлар давлати билан иттифоқ тузган бўлса-да, Муҳсин Фахризоданинг ўлдирилишини кескин қоралаб чиқиб, бу каби ҳаракатлар минтақада беқарорликни келтириб чиқаришини таъкидладилар.\nМухтасар қилиб айтганда, Исроил томонидан ядро физикаси соҳасида етук мутахассис Муҳсин Фахризоданинг ўлдирилиши Форс кўрфазида ҳарбий ҳаракатларнинг бошланиб кетишига сабаб бўлиши ҳеч гап эмас. Минтақа, қолаверса, ғарб давлатларини ташвишга солаётган муаммо ҳам шу. Ўйиндан ўт чиқишида айбдор бўлиб қоладиган Исроил эса ҳамон сукутда…


Пиротехника воситаларидан фойдаланиш дунё миқёсида қисқартирилмоқда Воскресенье, Август 25, 2013 Бош саҳифаСиёсатИқтисодиётЖамиятАдабиёт ва санъатМуносабатДавлат органлариАналитикаМедиа\nПиротехника воситаларидан фойдаланиш дунё миқёсида қисқартирилмоқда Автор Sharh.uz\nЖума, 30 Декабрь 2016 17:31\tшрифт ҳажми\nИталиядаги мингдан ортиқ шаҳарлар, жумладан Рим ва Турин шаҳарларининг маъмуриятлари Янги йил оқшомида пиротехника маҳсулотларидан фойдаланишни таъқиқлаш тўғрисида фармойиш қабул қилди.\nБу ҳақда мамлакат Атроф муҳит ва ҳайвонларни муҳофаза қилиш уюшмаси баёнот берди. Тарқатилган хабарларга қараганда, Рим мэри Виржиния Раджи томонидан қабул қилинган фармойишга кўра, 29 декабрдан то 1 январнинг 24.00га қадар ҳар қандай пиротехника воситаларини ишлатиш мутлоқо тақиқланади. Кимда ким бу фармойишни бузадиган бўлса, у ҳолда 25 евродан 500 еврогача жарима тўлайди. Турин мэри Кьяра Аппендино ҳам шу каби фармойишни имзолади. Унинг сўзларига қараганда, мушакбозлик нафақат инсонлар ва ҳайвонлар ҳаётига хавф туғдиради, балки атроф-мухитни ҳам ифлослантирар экан.\nШуни эслатиб ўтиш керакки, куни кеча Мексикадаги пиротехника махсулотлари сотиладиган бозорда юз берган олтита портлаш оқибатида халок бўлганлар сони 36 кишига етди. Улар орасида болалар ҳам бор. Жароҳатланганлар эса 72 кишини ташкил қилади. Улардан айримларининг аҳволи оғир экани айтилмоқда. Бу хақда Мехико штати прокурори Алехандро Гомес маълум қилди.\nПортлаш юз берган Тультепек шаҳридаги Сан-Паблито бозори Мексикадаги пиротехника махсулотлари маркази сифатида тан олинган. Бозорда 300га яқин дўкон бўлиб, шундан 290таси бутунлай вайрон бўлди.\nҲеч кимга сир эмас, кейинги пайтларда пиротехника буюмларидан кўнгилочар тантаналарда ва бошқа маиший мақсадларда фойдаланиш дунё миқёсида кенг оммалашди. Улар, айниқса, Янги йил байрамлари арафасида кўп ишлатилмоқда. Бу эса пиротехника воситаларининг ноқонуний олиб ўтилиши билан боғлиқ ҳуқуқбузарликлар кўпайишига, баъзан эса ёш авлоднинг саломатлиги ва маънавиятига жиддий хавф туғилишига олиб келмоқда. Янги йил арафасида ота-оналар фарзандларига турли совғалар, ўйинчоқлар харид қилиш пайига тушишади. Бундай пайтларда айрим нафси ҳаккалак отган "ишбилармонлар" пиротехника буюмларини пуллаб, чўнтак қаппайтиришга уринади. Лекин сиртдан беозор кўринган бу ўйинчоқлар бола соғлиғига, оилалар хотиржамлигига зиён етказмаслигига кафолат борми?\nКўпчилик мушакбозликни Янги йил оқшомининг рамзи сифатида кўради. Бироқ пиротехника махсулотлари болалар учун хавфли эканлигини асло ёддан чиқариш керак эмас. Болаларни юз бериши мумкин бўлган хавфдан огоҳлантириш сотувчилар билан бир қаторда биз - ота-оналарнинг ҳам асосий вазифамиз бўлиши керак. Сир эмас, фарзанди пиротехника махсулотларидан зарар кўрган ота-оналар адолат қарор топишини истаб қолишади ва сотувчи хамда ишлаб чиқарувчиларни судга беришади. Аслида айбни бировдан эмас ўзларидан излашлари керак эмасми? Мушакбозлик қилмасдан ҳам янги йилни кутиб олиш мумкин-ку!\nЯнги йил арафасида пиротехника махсулотларига талаб ортишидан асло кўз юмиб бўлмайди. Таҳлилларга қараганда, жаҳон мамлакатларида шифокорлар ва тез ёрдам хизмати ходимлари айнан янги йил байрами арафаси, янги йил кунлари ва байрамдан кейин айнан пиротехника маҳсулотларидан зарар кўрганларга энг кўп ёрдам берар экан.\nПиротехника воситалари тез ёнадиган моддалардан тайёрланади ва уларнинг деярли барчаси ёнғин чиқиш хавфи юқори бўлган буюмлар ҳисобланади. Бу эса одамлар саломатлигига, жамоат тартиби ва фуқароларнинг мол-мулкига жиддий зарар етказиши мумкин.\nМаълум бир маҳсулотга бозорда талаб бўлмаса, ҳар қандай таклиф ҳам бекор. Пиротехник воситалар бозори ҳам бундан мустасно эмас. Хўш, уни сотиб олаётганлар кимлар? Ҳаммаси ҳам ҳали она сути оғзидан кетмаган болажонларимиз эмас, гоҳида уларни гуёки шу билан хурсанд қилиш мақсадида дасталаб сотиб олиб берадиган ота-оналар ҳам бор. Афсуски, бу пулларимиз том маънода ҳавога учади. Учганда ҳам тинч эмас, кимнидир куйдириб, кимнидир майиб-мажруҳ қилиб, ҳеч бўлмаганда кимнингдир юрагини ёради…\nПиротехника воситалари портлаши оқибатида ундан сачраган учқун кўзга тушиб, термик куйишга олиб келмоқда. Булар қаторига пиротехника сабабли тез-тез учраётган бошқа жароҳатларни ҳам киритиш мумкин.\nПсихологларнинг фикрича, ҳар хил пиротехник ўйинчоқлар болада қўпол хатти-ҳаракатлар, жаҳлдорлик, асабийлик ҳолатлари пайдо бўлишига олиб келади. Пиротехника воситалари аслида одамларнинг тинчини бузувчи, руҳиятига салбий таъсир кўрсатувчи, кучли қўрқув сабабли жиддий касалликларни келтириб чиқарувчи офатдир. Бунинг натижасида инсон бир умрга ногирон бўлиб қолиши ҳам мумкин.\nМактабда ўқиганимиз тарих фанидан маълумки, қадим-қадимда хитойликлар иккита кашфиёт қилишган. Биринчиси қоғоз ва китоб бўлса, иккинчиси порохдир. Тўғри ўшанда порох харбий мақсадларда эмас, балки байрамларда мушакбозлик мақсадларида ишлатилган эди. Ҳозир ҳам “Осмон ости мамлакати”да шарқона янги йил кутиб олинар экан, онда-сонда бўлса-да пиротехника воситаларидан фойдаланилади. Бироқ мушакбозлик ёнғинларга сабаб бўлаётганини ҳисобга олган хукумат турар-жой биноларида пиротехника маҳсулотларидан фойдаланишни тақиқлаб қўйди. Бу мамлакатда мушакбозлик фақат ўт ўчирувчи ва полиция ходимлари назоратида бўлган махсус жойлардагина уюштирилади.\nХалқаро тажрибани ўрганиш шуни кўрсатмоқдаки, қатор мамлакатларда, жумладан, Европа Иттифоқига аъзо давлатлар, Канада, АҚШ (айрим штатларида), Россия, Қозоғистон, Молдова, Латвия ва Эстонияда пиротехника буюмлари муомаласини лицензиялаш амалга оширилмоқда.\nСўнгги йилларда дунё жамоатчилиги томонидан пиротехника воситаларидан фойдаланиш ҳажмининг кескин ошаётганлиги ва бу аянчли оқибатларга олиб келаётганлиги ҳақида бонг урилмоқда. Кўрилаётган чораларга қарамасдан, юртимизда ҳам бу борада кўзга ташланаётган ҳолатларнинг учраб тургани ачинарлидир. Мамлакатимизда дилни яйратадиган байрамлар, қувончли тантаналар кўп. Бу юрт тинчлиги, халқнинг турмуши фаровонлигидан дарак. Айниқса, байрамларда кичкинтойлар беҳад қувонади.\nУч-тўрт йил муқаддам Янги йил байрами арафасида кўчаларимизда пиротехника воситалари кўпайиб кетган, байрамни ҳатто ўз уйингизда бемалол ўтириб кутиб олиш ҳам муаммо бўлиб қолганди. Чунки, мамлакатимизга ноқонуний йўл билан келтирилган пиротехника воситаларининг «пақ-пуқ» овози кўпчиликни безовта қилар эди. Бунинг оқибатида оғир асорат колдирувчи ёнғинлар содир бўлган. Тинимсиз, шовқин-суронлардан кексалар, айниқса, беморлар, азият чекишарди. Ана шундай дилхираликларга чек қўйиш мақсадида 2010 йил 22 сентябрда «Пиротехника буюмлари муомаласи тартибга солиниши муносабати билан Ўзбекистон Республикасининг айрим қонун ҳужжатларига қўшимчалар киритиш тўғрисида»ги Ўзбекистон Республикаси қонунининг қабул қилиниши бу каби муаммоларни бартараф этди.\nКўрилган чора-тадбирлар туфайли мамлакатимизда ушбу йўналишдаги ишлар тартибга тушди.\nЎқилган 118 маротаба\tТвитнуть\nПиротехника ўйинчоқ эмас! Италияда янги йил кечаси пиротехникадан 251 киши жабрланди Ушбу категориядан бошқа янгиликлар:\n« Сайёҳлик соҳасида улкан салоҳиятга эгамиз\tЯнги йилни қандай нишонламоқчисиз? »


Обама АҚШ иттифоқчиларига қурол-яроғлар етказиб беришга рухсат берди\nАҚШ президенти Барак Обама Суриядаги жангариларга қарши курашаётган АҚШ иттифоқчиларига қурол-яроғлар етказиб бериш бўйича расмий чекловларни бекор қилди. Бу ҳақда Америка президенти маъмуриятининг матбуот хизмати хабар қилмоқда.\nОқ уй баёнотида айтилишича, «АҚШнинг Суриядаги терроризмга қарши кураш бўйича амалиётларини қўллаб-қувватлаётган ёки кўмак бераётганларнинг амалиётлари Қўшма Штатлар миллий хавфсизлиги манфаатлари учун муҳим аҳамият касб этади».\nБундан ташқари, Америка етакчиси АҚШ санкциялари таъсиридаги Сурияга «ҳарбий аслаҳалар» ва молиялаштириш бўйича амалдаги чекловларни ҳам бекор қилган. Таъкидланишича, ушбу қарор кучга кириши учун давлат котиби Жон Керри ва мудофаа вазири Эштон Картер Конгрессга батафсил маълумот тақдим этиши ва унинг қўллаб-қувватлашига эришишлари лозим.\nАҚШ Сурия терроризм Барак Обама қурол-яроғ


Нукус ҳарбий госпитали мутахассислари тиббиёт ниқобларини тарқатишмоқда » Orol24.Uz Yosh jurnalistlarni tayyorlash klubi veb sayti\nOrol24.Uz Yosh jurnalistlarni tayyorlash klubi veb sayti » Jamiyat » Нукус ҳарбий госпитали мутахассислари тиббиёт ниқобларини тарқатишмоқда\nНукус ҳарбий госпитали мутахассислари тиббиёт ниқобларини тарқатишмоқда\n29-мар, 2020, 09:30\nДунё ҳамжамиятини жиддий ташвишга солиб келаётган COVID-19 вирусига қарши курашиш ва тарқалишининг олдини олиш бўйича ҳукуматимиз томонидан ҳам қатъий чоралар кўриб келинмоқда. Аммо, мана шундай вақтда хотиржам ўтириш, ўзи ва ўзгаларнинг соғлигига лоқайдлик билан қараш – Ватанга, жамиятга бўлган ҳиёнатга тенгдир.\nМамлакатимизда Коронавирус пандемиясининг тарқалиши ва фуқароларимиз соғлигини сақлаш борасида жуда катта ишлар амалга оширилмоқда. Асосийси, фуқароларимиз хавфсизлиги ва улар ҳаётига раҳна солиши мумкин бўлган пандемиядан сақлашга катта эътибор қаратиб келинмоқда.\nНукус ҳарбий госпитали мутахассислари томонидан ҳам ҳарбий қисм ва муассасаларда мунтазам дезинфекция ишлари амалга оширилиб, ҳарбий хизматчилар ва улар оила аъзолари ўртасида шахсий гигиенага жиддий эътибор қаратиш борасида тарғибот-ташвиқот ишлари олиб борилмоқда.\nЖумладан, ҳар бир ҳарбий бўлинма жойлашган объектларда, ўқув бинолари ва бошқа иншоотларда санитар-гигиеник бурчаклар ташкил этилиб, у ерда ҳарбий хизматчиларга қўлларини истаган вақтда дезинфекция қилишлари учун зарур воситалар ўрнатилди. Шунингдек, госпиталь ходимлари томонидан Нукус гарнизонидаги “Ватанпарвар” маҳалласида истиқомат қилаётган ҳарбий хизматчиларнинг оила аъзолари учун бепул тиббиёт ниқоблари тарқатилмоқда.\nКўнгилли ҳарбий тиббиёт мутахассислари шаҳарда жойлашган савдо мажмуалари ва бозорларда фуқароларга ўткир респиратор касаллигидан ҳимояланиш воситаларини тарқатиш каби акцияларнинг ҳам фаол иштирокчилари ҳисобланади.


Фойдаланувчиларга тақдим этиладиган ахборотлар рўйхати | Ўрмон хўжалиги давлат қўмитаси расмий веб сайти\nФойдаланувчиларга тақдим этиладиган ахборотлар рўйхати\nЎзбекистон Республикасининг “Давлат ҳокимияти ва бошқаруви органлари фаолиятининг очиқлиги тўғрисида”ги қонуни 5-моддасига мувофиқ Ўрмон хўжалиги давлат қўмитаси фаолияти бўйича ахборотдан фойдаланувчиларга қуйидаги маълумотлар тегишли тартибда тақдим этилади:\n– қўмитанинг ҳуқуқий мақомини белгиловчи норматив-ҳуқуқий ҳужжатлар?\n– қўмита томонидан қабул қилинган норматив-ҳуқуқий ҳужжатлар, норматив ҳамда бошқа ҳужжатлар, шунингдек уларнинг ижро этилишининг бориши ҳамда ушбу ҳужжатларни ўз кучини йўқотган деб топиш тўғрисидаги маълумотлар?\n– қўмита томонидан давлат дастурлари ҳамда бошқа дастурларнинг амалга оширилиши, марказий аппарат бошқармалари, мустақил бўлимлари фаолиятига оид ҳисоботлар, амалга оширилаётган ишлар юзасидан тезкор маълумотлар?\n– қўмитада ўтказиладиган оммавий тадбирлар (мажлислар, учрашувлар, матбуот конференциялари, брифинглар, семинарлар, давра суҳбатлари ва бошқалар) тўғрисидаги маълумотлар?\n– қўмитанинг бошқа органлар, жисмоний ва юридик шахслар, шунингдек, хорижий ва халқаро ташкилотлар билан ҳамкорлиги тўғрисидаги маълумотлар?\n– амалга оширилишида қўмита иштирок этаётган Ўзбекистон Республикасининг халқаро шартномалари тўғрисидаги маълумотлар?\n– қўмитада ўтказиладиган (ташкил этиладиган) очиқ танловлар (тендерлар) ва кимошди савдолари тўғрисидаги маълумотлар?\n– қўмита марказий аппаратидаги бўш иш ўринлари, ишга қабул қилиш шартлари ва бўш иш ўринларини эгаллаш учун номзодларга қўйиладиган талаблар тўғрисидаги маълумотлар?\n– қўмитанинг очиқ ҳайъат мажлисларини ўтказиш режалари, шу жумладан, мажлисларнинг кун тартиби лойиҳалари, улар ўтказиладиган сана, жой ва вақт, мажлисларда ҳозир бўлиш тартиби?\n– қўмитада қабул қилинган буйруқлар, ҳайъат қарорлари, фуқароларнинг шикоят ва аризалари билан ишлаш тўғрисида маълумотлар.\nҚўмита фаолияти тўғрисидаги ахборот жумласига қонун ҳужжатларига мувофиқ бошқа маълумотлар ҳам киритилиши мумкин.


Солиқдан "қарзга ботган" қизилтепалик фермерлар автомобили тортиб олинмоқда\n18 январ 2021, Тошкент вақти: 16:36\nОзодлик билан суҳбатлашган фермер Дамас автомобилини\nНавоий вилояти Қизилтепа тумани ҳокимияти 30дан ортиқ фермернинг автомобили "солиқдан қарздорлиги учун" учун олиб қўйилганини айтмоқда. Аммо, Озодлик суҳбатлашган фермерлар айни ғалла ўримида амалга оширилган бу ҳаракатдан мақсад етиштирилган ғалла ҳосилини тўлиқ давлатга топшириш учун деҳқонларга ўтказилаётган босим сифатида баҳоланмоқда.\nНавоий вилояти Қизилтепа туманида фаолият юритаётган 30дан ортиқ фермернинг автомобили туман Суд қарорларини ижро этиш департаменти томонидан олиб қўйилди.\nБу ҳақда Озодликка хабар қилган ва исми сир қолишини сўраган фермерга кўра, автомобиллар "солиқдан қарздорлик" баҳонасида олинмоқда. Унинг айтишича, машинасини қайтариб олиш учун пора беришга мажбур бўлган.\n- Менга ҳам солиқдан 26 миллион сўм қарз чиқариб беришди. Бир кунда суд бўлди ва келиб, Дамасимни олиб кетишди. Суд решениеси билан олаяпмиз, дейишди. Мен бунча солиқни тўлолмаслигим аниқ эди. Кейин бордимда, қўлига пулини бериб, машинамни олиб келдим,- дейди исмини сир сақлашимизни сўраган қизилтепалик фермер.\n12 йилдан буён ғалла ва пахта экиб келаётган бу деҳқон автомобили олинган 30дан ортиқ ҳамкасбини билишини айтмоқда.\n- Ҳаммасининг машинаси район суднинг ҳовлисида турибди. Биринчи кун борганимда 30тадан ошиқ машина бор эди. Кеча борсам, 20тача машина қолипти. Баъзиларининг 30-40 миллион сўм солиқдан қарзи бор. Ҳозир ҳеч ким тўлолмайди бунча пулни,- дейди қизилтепалик фермер.\nҚизилтепа тумани Суд қарорларини ижро этиш департаментидан бу борада бирор изоҳ олишнинг имкони бўлмади. Аммо, Қизилтепа тумани ҳокимининг Иқтисодий масалалар бўйича ўринбосари Насриддин Ҳайитов Озодлик мухбирининг баъзи саволларига жавоб берди.\nМухбир билан микрофонсиз суҳбатлашган ҳоким ўринбосарига кўра, айни ғалла ўрими пайтида фермерларнинг ёдига солинган қарздорлик масаласи актуалдир ва автомобиллар қонуний асосда олинмоқда.\n"Ғалла ўримига бунинг алоқаси йўқ. Ҳаммасининг солиқдан қарзи бор. 1 миллион - 10 миллион сўм қарзи бор фермерларга тегилаётгани ҳам йўқ. 50-60 миллион қарзи борларнинг машинаси арест қилинган. Мен биламан, бир фермер хўжалигининг солиқдан 60 миллион қарзи бор. Суд қарори асосида қарзи мулкига қаратилган, ҳаммаси қонуний", деди Қизилтепа тумани ҳокими ўрнибосари Насриддин Ҳайитов, Озодлик мухбири билан микрофонсиз суҳбатда.\nҲокимлик мутасаддиси туманда ғалла эккан фермерларнинг қарийб ҳаммаси бу йилги режани ошиғи билан бажаргани, Қизилтепада бу йил ғалла яхши ҳосил берганини айтиб ўтди.\nУнинг яна айтишича, солиқдан қарзини узолмаётган фермерлар автомобилини пора эвазига олаётганига оид маълумотни қатъиян рад этди.\n"Солиқдан қарзини тўласа ёки бож тўловини тўласа, кейин олиши мумкин. Унақа пора эвазига олдим, дегани бўлмаган гап", деди ҳоким муовини.\nҲокимият расмийси фермерлар нега бу қадар катта миқдорда қарз бўлиб қолгани ва бу масала нега айнан ҳозир кўтарилгани ҳақидаги саволларга шундай жавоб берди:\n"Давлат фермернинг 60 фоиз маблағини молиялаштирадида. Шу пул келганда, солиқдан қарзни тўлмасадан, бошқа мақсадда ишлатворган бўлиши мумкинда. Ё бир техника олиб юборган бўлиши мумкин, катта фермер бўлса. Энди қарзини тўлайдида. Ҳаммасининг ўзига олиб қолган ғалласи бор, мол-холи бор, машинаси бор. Қарзи мулкига қаратилади", деди ҳоким муовини.\nҚизилтепалик фермерлар эса ҳоким муовинининг бу айбловларни инкор қилмоқда.\nҒалла ўрими ва пахтани суғориш зарур бўлиб турган пайтда уловсиз қолган қизилтепалик фермер 26 миллион сўмлик қарз йиғилиши сабабларини шундай изоҳлади:\n- Ёқилғи қиммат. Биз етиштирган буғдойнинг пули ёқилғини қопламайди. Давлат биздан буғдойнинг килосини 418 сўмдан оладими? Кейин унинг келган пули ўғит билан соляркани ҳам тўлиқ қопламайди. Шу ҳамма пул ўша пайтда зарур ўғит ва ёқилғига кетиб қоладида,- дейди қизилтепалик фермер.\nУнинг даъвоси қилишича, агар экин-тикин учун зарур ҳаражатларни бир четга суриб, солиқдан қарзини тўлаш истаги бўлган тақдидар ҳам фермерда бунинг имкони йўқ.\n- Ғалланинг пули ҳисобга тушди, дегунча ҳокимиятдан битта-иккитаси банкага ўтириб оладида, пулни тақсимлайди. Кейин банкадан телефон қилиб: "Пулингиз Қишлоқ тараққиётига тушди, Маҳалла жамғармасига тушди, поручениега қўл қўйиб беринг", дейди. Нега сўроқсиз олдингиз, десангиз: "Ҳокимга боринг!" дейди. Ҳокимга борсанг: "Нега давлат сиёсатига қаршилик қилаяпсан!" деб гап бошлайди. Юрак безиллаб қолганда, хуллас,- дейди исми сир қолиши шарти билан Озодликка сўзлаган фермер.\nНатижа шуки, Қизилтепа туманида фермерлар автомобили солиқдан қарздорлиги боис "арест" қилинаётган бўлсада, охир-оқибат, бу қарзнинг катта қисми ҳозир тўланмаслигини фермер ҳам, суд ижрочиси ҳам, ҳокимият мутасаддиси ҳам билади.\n- Натижада, яна пул ундирилаяптида биздан. Биров 600 минг, биров 1 миллион бериб машинасини олаяпти. Солиқдан қарз турибди, уни мен ҳали бери тўлай олмайман,- дейди қизилтепалик фермер.\nНавоий вилоятининг Қизилтепада ғалла ва пахта етиштириш билан 450га яқин фермер хўжалиги шуғулланади ҳамда тумандаги фермерларнинг айтишича, қайсидир кўринишдаги қарздорлик учун хусусий мулк - автомобилнинг олиб қўйилиши илк бор учрамоқда.\nБунга қадар Қорақалпоғистоннинг Қанликўл туманида фермерлар автомобили олиниши қайд этилган ва туман ҳокимлиги мутасаддилари бунинг ғалла режаси бажарилмаган фермерларга кўрилаётган чора эканини тасдиқлаган эди.


Англия Кубоги. Магуайр ўз голи билан "Манчестер Юнайтед"ни Англия Кубоги ярим финалига олиб чиқди / CHAMPIONAT.asia\n02:42А Серия. "Ювентус" ўз майдонида "Верона" билан дуранг ўйнади 17 02:12АПЛ. Вардининг голи "Эмирейтс"да "Арсенал"ни мағлуб этди 7 02:00Olamsport: Хабиб ва Гэтжининг гонорари, Кремль Нурмагомедовнинг қарорига муносабат билдирди 0 01:30Юмтити ёзда қайси жамоага ўтиши мумкин бўлганини айтди 1 00:50Модрич: "Тоттенхэм"га қайтиш учун қарилик қиламан" 0 00:14Роналдиньо коронавирусга чалинди 5 23:59А Серия. "Ювентус" - "Верона". Асосий таркиблар маълум! 5 23:25АПЛ. "Вулверхэмптон" ўз майдонида "Ньюкасл" билан дуранг ўйнади 1 23:17АПЛ. "Арсенал" - "Лестер" учрашувининг асосий таркиблари маълум! 17 23:05Серия А. "Беневенто" - "Наполи" 1:2, Ака-ука Инсиньелар гол уришди 0 22:59Гаттузо: "Танаффусга қадар ўйинимиз ўхшамади" 2 22:45Лизаразю - Гризманн ҳақида: "У "Барселона" либосида қандай футбол ўйнашни билмайди" 2 22:29Гиггз интервьюда Ван Гал ва Фергюсоннинг фарқини айтди 2 22:11Анчелотти: "Жуда ёмон ўйнадик" 1 22:00АПЛ. "Саутгемптон" - "Эвертон" 2:0 0\nАнглия Кубоги. Магуайр ўз голи билан "Манчестер Юнайтед"ни Англия Кубоги ярим финалига олиб чиқди\n28 июн 00:06\nТеглар : Англия кубоги Манчестер Юнайтед"Норвич"\nАнглия Кубогининг 1/4 финали доирасидаги "Норвич" - "Манчестер Юнайтед" учрашувининг матнли трансляциясини ушбу саҳифа орқали кузатиб боринг.\n21.30, «Карроу Роуд»\nГол: Игало (51), Кэнтуэлл (75), Магуайр (118).\nНорвич – Крул, Годфри, Клозе, Ааронс, Льюис, Кэнтуэлл (Трибулл, 90), Тетти, Маклин, Буэндиа (Дуда, 90), Рупп (Эрнандес, 62), Пукки (Дрмич, 71).\nОгоҳлантириш: Фернандеш (109)\nБўлди учрашув якунланди. "Манчестер Юнайтед" кутилмаганда АПЛнинг 20-жамоаси майдонида қийинчилик билан ғалабага эришди. Жамоа мухлисларини Англия Кубоги ярим финали билан табриклаб қоламиз.\nСўнгги қўшимча бўлимга 2 дақиқа қўшиб берилди.\n120. Фернандешнинг зарбаси ноаниқ кетди.\n118. ГООООООООООЛЛЛЛЛ!!! МАГУАЙЙРРРРРРР!!!! Сўнгги дақиқаларда "Юнайтед" сардори жамоасини ҳисобда олдинга олиб чиқмоқда!\n114. Бугун Тим Крулга гол уриш жуда қийин бўлмоқда. Фернандешнинг кучли ва аниқ зарбасини Крул қайтарди!\n112. ЗАРБААААААААААА!!! "Учар голланд" Тим Крул бу сафар Магуайрнинг боши билан йўллаган зарбасини қайтарди! Ажойиб сейв!\n110. "Юнайтед" тарихидаги илк нигериялик футболчи Одион Игало ҳужумда фол ишлатди. Манкунианликлар ҳужумда бироз тин олишмоқда. Худди бўрондан олдинги сукунат каби.\n108. Рэшфорднинг ноаниқ кетаётган зарбасини ҳимоячилар қайтаришди.\n106. Иккинчи экстра таймга старт берилди!\nБиринчи экстра тайм якунланди. Манкунианликлар бир киши кам бўлиб, "автобус"да ўйнаётган рақиби дарвозасига йўл топишга қийналмоқда.\n105. Ажойиб вазият!! Рэшфорднинг тўп узатишидан кейин Марсьяль гол уришга тайёр турганди. Аммо Жамол Льюис тўп йўналишини ўзгартириб юборди.\n104. УХХХХ!!! Погбанинг айланма траекторияли зарбасини Крул қийинчилик билан қайтарди.\n101. "Юнайтед"дан фарт кетиб қолди. Негадир ўйин ўхшамаяпти.\n99. Жарима майдончаси ичида Марсяль ва Игало аниқ пас ўйнай олишмади. Акс ҳолда франциялик футболчи рақиб посбони билан бирга бир вазиятга чиқиб кетиши мумкин эди.\n96. Англия футболи тарихида илк марта 6-ўзгариш амалга оширилди. Марсьяль Байи ўрнига майдонга тушди.\n94. ЗАРБААААААА!! Рэшфорднинг кучли зарбасини Крул қайтарди!\n1-қўшимча бўлим бошланди!\nАсосий вақт якунланди. Энди навбат қўшимча бўлимларга!\n90+6. УХХХХ!!! Крул 3 сонияда 2 марта супер сейв амалга оширди. Аввалига Погба, кейинчалик Гринвуднинг мураккаб зарбасини қайтарди.\n90+4. Шоу рақиб дарвозаси томон зарба берганида тўп рақибга тегиб, унинг қўлига тегди ва ҳужумда фол белгиланди.\n90+1. "Юнайтед" қаттиқ босим уюштирмоқда. Игалонинг зарбасини ҳимоячилар қайтарди. Бу паллада бош ҳакам 6 дақиқа қўшиб берди.\n89. Фернандешнинг зарбаси жонли девордан ўтмади.\n88. "ЮНАЙТЕД"да ажойиб вазият! ЎЗ ЖАРИМА МАЙДОНЧАСИ ЯҚИНИДА КЛОЗЕ ИГАЛОНИ ЙИҚИТДИ ВА ҚИЗИЛ КАРТОЧКА ОЛДИ\n85. УХХХХХХХ!!!! Хавфли вазият бўлиши мумкин эди. Дрмич салкам бирга бир вазиятга чиқиб бораётганди. Жарима майдончаси ичига қарамасдан Уильямс "подкат" ташлаб, хавфни бартараф этди.\n84. ЗАРБАААА!!! Буэндиянинг зарбаси ноаниқ кетди.\n82. "Юнайтед" ўйин услубини ўзгартиришга қийналмоқда. "Норвич" эътиборни ҳимояга қаратган. Шунингдек, ўйин асосан марказда ўтмоқда.\n80. ЗАРБАААААААААААА!! Гринвуд бир рақибини алдаб ўтиб, ўткир бурчакдан кучли ва ноаниқ зарба йўллади.\n78. МакТомини ва Фред ўз ўрнини Матич ва Погбага бўшатиб берди. Энди "Юнайтед" асосий ҳужумлари ярим ҳимоячилар орқали ташкил қилинади.\n75. ГООООООООООЛЛЛЛ!!! Кэнтуэллдан супер гол! Учрашувдаги иккинчи аниқ зарба ҳам голга айланди! Бугун сефвлар кўрмадик!\n74. "Юнайтед" босимни оширмоқда. Аммо фақатгина бир хил услубда - қанотдан "подача"лар билан ўйналмоқда.\n70. ДАХШАТ! "Норвич" футболчиси Бен Годфри МЮ дарвозаси томон кириб кетаётган тўпни қайтариб қолди. Унга тегмаганида гол эди бу!\n68. Жамол Льюиснинг қанотдан узатган тўпини Магуайр боши билан қайтариб юборди.\n63. Ушбу футболчилар Мата, Шоу ҳамда Лингардни майдондан олишди.\n61. "Юнайтед" таркибида бирданига 3 ўзгариш бўлади. Гринвуд, Рэшфорд ҳамда Уильямс майдонга тушишга тайёрланмоқда.\n60. Ааронснинг қанотдан узатган тўпини Магуайр қайтариб юборди.\n59. Сўнгги 10 дақиқа давомида тўпни ушлаб туриш борасида "Норвич"да кичик устунлик бор. Аслида "Юнайтед" тўп билан кўп ҳам бўлмаяпти ва эътибор қарши ҳужумларга қаратилмоқда.\n56. Иккинчи бўлимда "Юнайтед" ўзгарди. Ҳимоядан ҳужумга ўтиш тезлашди, шунингдек, асосий эътибор қарши ҳужумларга қаратилмоқда. Фақатгина бир муаммо, Лингард ўйинни бузиб қўймоқда.\n53. Ўтказиб юборилган голдан кейин "Норвич" футболчилари ҳужумга қаттиқ эътибор беришмоқда. Бироқ ҳужумларда совуққонлик етишмаяпти.\n51. ГОООООООООООООООООЛЛЛЛЛ!!! Игалоооооооооо!!! Учрашувдаги илк аниқ зарба голга айланди. Мата ўзи билмаган ҳолда берган пасига Игало зарба бериб, ҳисобни очди!\n50. Погба машғулотларни бошлаб юборди. У ўйинда майдонга тушиши мумкин. Ростдан ҳам ҳозир манкунианликларга шундай креатив футболчилар етишмаяпти.\n48. "Юнайтед" чиройли паслари билан рақиблари дарвозасига яқин келмоқда. Лекин голга эмас.\n46. 30 секундга келиб гол урилиши мумкин эди. Чиройли комбинация ва Фреднинг супер пасидан кейин Фернандеш чалқанча услубда зарба бермоқчи бўлди. Лекин тўп унинг оёғига "ўтирмади".\n- Иккинчи бўлимни бошлаш учун жамоалар майдонга қайтишди.\n45. 1-бўлимга 2 дақиқа қўшиб берилди.\n43. ЗАРБААААААААААААААА!!!! "Норвич" жуда ҳам хавфли вазиятни юзага келтиришди. Аввалига Руппнинг кучли зарбасини Магуайр қайтарди, кейинчалик Буэндиа зарба берди. Тўп Шоуга тегиб майдонга қайтди. Навбатдаги зарба Кэнтуэллга тегишли бўлди. Учинчи зарбани Магуайр қайтарди. Тўртинчи зарба Пуккига тегишли бўлди. Тўп трибуна томон учиб кетди.\n40. Катта эхтимол билан бўлимда гол урилмаса керак.\n38. Ҳозирча томонлар аниқ зарба йўллашмади.\n36. "Юнайтед"нинг узоқ вақт давом этган ҳужумини Лингард фоли билан тугатиб қўйди.\n33. "Норвич" ажойиб вазиятни қўлдан чиқарди. Марказда ҳимоячиларнинг хатосидан кейин Кэнтуэлл тўпни Пуккига аниқ тарзда ошириб берганида финляндиялик футболчи Ромеро билан бирга бир вазиятга чиқиб борарди.\n30. Фернандешнинг бурчакдан узатган тўпига Байи боши билан ноаниқ зарба йўллади.\n28. Матадан марказда тўп олиб қўйганидан кейин Маклин МЮ дарвозаси томон кучли зарба йўллади. Қанчалар кучли бўлган зарба шунча ноаниқ кетди.\n24. Футболчиларга сув ичиб олишлари учун бир дақиқа вақт берилди.\n22. УХХХХХ!!! "Юнайтед" футболчилари супер комбинация орқали дарвозага яқин келишди. Фернандешнинг узун тўп оширишидан кейин Шоу тўпни МакТоминига оширди. Скотт эса товон қисми билан Игалони топди. Лекин Одион тўпга етиб бора олмади.\n20. Далотнинг зарбаси ноаниқ кетди.\n18. Лингард қандай савияли футболчи эканлиги кўриниб қолмоқда. Олдинлари жамоанинг асосий фигураларидан бири эди. Ҳозир эса жуда оддий вазиятда тўпни рақибига олдирди.\n16. "Юнайтед" прессингни ажойиб тарзда қўлламоқда. Шу сабабли "Норвич" футболчилари тўпни ўзларида ушлаб тура олмаяпти.\n13. Фернандешнинг зарбасига рақиб ҳимоячилари тўғаноқ бўлишди.\n10. Бугун Мата ўзининг ажойиб паслари билан диққат марказида бўлиб турибди. Лекин ҳозир унинг шундай заргарона пасини Шоу тўхтата олмади.\n8. Лингарднинг зарбасидан кейин тўп рақибига тегиб, бурчакка чиқиб кетди. Ундан оширилган тўпга Магуайр боши билан зарба йўллади. Крул баланд сакраб тўпни ушлаб олди.\n7. Илк хавфли вазият мезбонлар томонидан яратилди. Чап қанотда Кэнтуэлл тўпни рақибидан олиб қўйди ва марказга оширди. Бу ерда Магуайр хавфни бартараф этди.\n5. МакТомини йиқитилди. "Юнайтед" стандарт вазиятга эга бўлди. Лекин ҳозирча жамоалар ҳужумга ўтишга шошилмаяпти.\n2. Илк дақиқалардан кутилганидек, манкунианликлар ташаббусни қўлга олишга интилмоқда. Аммо пасларнинг кўпи ноаниқ кўриниш олмоқда.\n- УЧРАШУВ БОШЛАНДИ!\n- Футболчилар ва мураббийлар коронавирус сабабли вафот этганлар хотирасига бир дақиқа қарсак чалишди.\n- Учрашув бошланишига оз вақт қолмоқда. Манкунианликлар бош мураббийи Оле Гуннар Сульшер ўз одатига кўра, кубок ўйинларида дарвозани Серхио Ромерога ишониб топширмоқда. Шунингдек, ўтган ўйиндан фарқли равишда Далот, Байи, Лингард, Мата, Фред ва Игало каби футболчилар бу сафар асосий таркибда кўриниш беришган.\nГиггз интервьюда Ван Гал ва Фергюсоннинг фарқини айтди 2\nАПЛ. "Вулверхэмптон" – "Ньюкасл": асосий таркиблар маълум 0\n"Саутгемптон" - "Эвертон". Асосий таркиблар маълум 5\nКавани "Манчестер Юнайтед"даги дебюти ҳақида: "Ҳали ҳаммаси олдинда" 2\n"Манчестер Юнайтед" 1972/73 йилги антирекордини такрорлади 1\nДе Хеа: "Манчестер Юнайтед" кўпроғига лойиқ. Дарвозабон "Челси"ни қутқарди" 7\nНевилл: "Ван де Бек ҳам"Манчестер Юнайтед"да нима қиляпман" деб ўйлаётган бўлса керак" 8


Отабек Умаров мушакбозлик фонида рафиқаси билан бирга тушган видеоселфисини эълон қилди - 4 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПонедельник, 23.09.2019, 18:59\nГлавная » 2019 » Сентябрь » 4 » Отабек Умаров мушакбозлик фонида рафиқаси билан бирга тушган видеоселфисини эълон қилди\nОтабек Умаров ижтимоий тармоқлардаги саҳифаларида Тошкентдаги байрам мушакбозлиги фонида рафиқаси Шаҳноза Мирзиёева билан бирга тушган видеоселфисини эълон қилди. Видеога: «Мустақиллик байрамимиз яна бир бор барчамизга муборак бўлсин, азиз юртдошлар!», — деган тилак илова қилинган.\nШаҳноза Мирзиёева — Ўзбекистон Президенти Шавкат Мирзиёевнинг кенжа қизидир. У айни вақтда Мактабгача таълим вазирлигининг Мактабгача таълим соҳаси сиёсатини шакллантириш ва юритиш бош бошқармаси бошлиғи сифатида фаолият олиб бормоқда.\nШаҳноза Мирзиёеванинг турмуш ўртоғи Отабек Умаров расман Президент давлат хавфсизлик хизмати раҳбари ўринбосари ва Ўзбекистон Триатлон федерацияси президенти сифатида фаолият олиб бормоқда. У ижтимоий тармоқлардаги саҳифаларида мунтазам оилавий суратларни эълон қилиб боради.


Францияда янги экология солиғи жорий этилди (Видео) - Darakchi\nФранцияда янги экология солиғи жорий этилди (Видео)\nДУНЁ 10.07.2019, 15:35\nФранцияда келаси йилдан эътиборан авиарейслар учун янги экология солиғи жорий этилади. Бу ҳақда мамлакат транспорт вазири Элизабет Борн маълум қилди.\nЭнди мамлакатдан амалга ошириладиган ҳар бир рейсга сотилган авиабилет учун маълум миқдорда қўшимча ҳақ ундирилади. Франция ҳукумати атроф- муҳитни муҳофаза қилиш кенгашининг мажлисидан сўнг ушбу қарорни қабул қилди. Энди Европа Иттифоқи бўйлаб эконом тоифасидаги рейсларда парвоз этаётган йўловчилардан қўшимча 1,5 евро, бизнес тоифасида учаётганлардан эса 9 евро миқдорида йиғим ундирилади.\nЕвропа Иттифоқи ташқарисига парвоз этаётганлар учун эса солиқ миқдорига мос равишда 3 ва 18 евро этиб белгиланди. Янги тартиб-қоида транзит рейсларига тадбиқ этилмаслиги айтилмоқда. Шундай қилиб, 2020 йили ушбу солиқ тури орқали 180 миллион евродан ортиқ маблағ йиғилиши кутилмоқда. Ушбу маблағ эса атроф- муҳитга салбий таъсири кам бўлган транспорт инфратузилмасни ривожлантиришга йўналтирилади. Франция Европа Иттифоқининг бошқа давлатларида ҳам экология солиғининг жорий этилишига эришмоқчи.\nТомскдаги фожиа юзасидан жиноят иши қўзғатилди\nТуркиядаги зилзила қурбонлари сони 30 нафардан ошди\n«Мамлакат оғир аҳволда». Хитой раҳбарияти вирус тарқалиши тезлашаётганини маълум қилди\nБундан уч минг йил аввал қадимги Мисрда мумиёланган руҳонийдан ғалати овоз чиқди. Фиръавн Рамзес XI даврида яшаган Несьямун коҳинининг овозини Лондон ва Йорк университетларининг олимлари ўрганган....\nЭнди Озодбек Назарбеков тўйларда қўшиқ айтмайдими? (Видео)\nЖорий йилнинг 22 январь куни Олий Мажлис Қонунчилик палатасининг барча қўмиталарида янги ҳукумат аъзолигига номзодлар кўриб чиқилган ва муҳокама қилинганди. Муҳокамалар якунига кўра Ўзбекистон халқ...\nХалқаро Вестминстер университетида ёнғин содир бўлгани рост(ми)? (Видео)\nИжтимоий тармоқларда Тошкент халқаро Вестминстер университетида ёнғин содир бўлгани акс этган видео тарқалди. Тошкент шаҳар фавқулодда вазиятлар бошқармаси навбатчилик қисмига келиб тушган маълумотга кўра, 21 январь куни соат...\nХитойдан чиққан номаълум вирусдан касалланганлар сони 400 кишидан ортди. 9 киши ҳалок бўлди.Бу вирусга қарши дори ўйлаб топилмади, вирус одамдан одамга ўтади. Бокс бўйича Олимпиадага...\nОлмаота аэропортида коронавирусдан зарарланган "бемор" кутиб олинди (фото)\nТИВ: Карантин ҳудудда қолган ўзбекларни эвакуация қилиш учун рад жавоби берилмоқда\nДам олиш кунлари ҳаво оқими алмашади\nДизайнерни 23 ёшли йигит ўлдириб, кейин ёқиб юборган. Нариман Григоряннинг ўлими тафсилотлари маълум бўлди\n“Ўзгидромет” шторм огоҳлантириш эълон қилди


Ал‑ Воҳид, ал‑Қаҳҳор, ал‑Азиз, ал‑Ғаффор сифатли Зот Аллоҳга ҳамд бўлсин. Кечани кундузга киритувчи, қалблар ва қалб кўз эгаларига эслатма, ақл ва эътибор эгаларига кўрсатма бердики, халқидан танлаб олганларни уйғотди, ушбу дунё ҳовлисида зоҳид қилди, муроқаба, фикр саботлиги, ваъз‑насиҳатни лозим тутувчи, тоатида одатга муваффақ, қарор диёри охиратга тайёрланувчи, жаҳаннам диёрини вожиб қилиб, ғазабини келтирадиган нарсалардан четланувчи, давр ва ҳолатлар ўзгаришига қарамасдан ана шу ҳолатни сақлаб қолувчи қилганига У Зотга ҳамд бўлсин!\nУнга ҳамдларнинг энг етуги, покизаси, қамровлиси, тараққий этувчиси бўлсин. Ал‑Барр, ал‑Карим сифатли Аллоҳдан бошқа илоҳ йўқ. У, ар‑Рауф ва ар‑Роҳимдир. Ва яна гувоҳлик бераман, саййидимиз Муҳаммад алайҳиссалом Аллоҳнинг қули ва расули, ҳабиби ва халилидирлар. Тўғри йўлдаги ҳидоятга йўлловчи, тўғри динга чақирувчидирлар. У зотга, бошқа пайғамбарларга, барчаларининг оилаларига ва бошқа солиҳларга Аллоҳнинг салавоти ва саломлари бўлсин!\nАммо баъд! Батаҳқиқ Аллоҳ таоло:\n“Жин ва инсонни фақат Менга ибодат қилиш учунгина яратдим. Мен улардан ризқ хоҳламасман ва Мени тоамлантиришларини ҳам хоҳламасман”, деб айтган. (Зарият сураси, 56‑57‑ оятлар)\nМана шу оят, уларни ибодат қилишлари учун халқ қилинганларини очиқ‑ойдин баён этмоқда. Демак, инсонлар нима учун халқ қилинган бўлсалар ўша нарсага эътибор қаратмоқлари ва зоҳидлик билан дунё насибаларидан юз ўгирмоқлари ҳақлидир. Чунки, бу дунё фонийлик диёри бўлиб, абадий макон эмасдир. Ўтиб олиш учун миниладиган маркаб бўлиб, хурсанд бўлинадиган манзил эмас. Ажралиш маскани бўлиб, бардавомлик ўрни эмас. Ўша дунё аҳлининг энг уйғоқлари обидлар бўлиб, одамларнинг энг ақллиси зоҳидлардир.\nАллоҳ таоло: “Албатта, дунё ҳаётининг мисоли худди Биз осмондан туширган сувга ўхшайди. Бас, одамлар ва чорвалар ейдиган ер набототи у билан аралашиб, ер безагини олганда ва зийнатлаганда ҳамда унинг аҳли, энди бунга эришдик, деб ўйлаганда, кечаси ёки кундузи унга Бизнинг амримиз келади. Биз уни худди куни кеча яшнаб турмагандек қуритиб қўямиз. Тафаккур қиладиган қавмлар учун оятларимизни ана шундай батафсил баён қилурмиз. (Юнус сураси, 24-оят)\nБу маънодаги оятлар кўпдир.\nМана бу шеърдаги сўзни айтувчи ҳам нақадар рост гапиргандир:\nҲушёр ва закий бандалар асли,\nДунёни талоқ қилиб, фитнасидан қўрқарлар,\nДунёга қараб, фикр этишиб бироз,\nТирикларга ватан эмаслигин биларлар,\nДунёни тубсиз уммон, деб билганлар ундан,\nСолиҳ амалларин кема қилиб ўтарлар.\nДемак, дунёнинг ҳолати мен васф қилгандек бўлса, бизнинг ҳолимиз эса юқорида айтган нарсам узра халқ этилган бўлса, мукаллаф кимсага ахёр ва яхшиларнинг йўлини тутмоғи ҳамда ақл‑басират эгаларининг йўналишига тушиб, ишора қилган нарсаларимга тайёрланиб, огоҳ этган нарсаларимга эътиборли бўлмоғи ҳақлидир. Бунинг учун энг тўғри йўл ва одобланиш йўналишларининг энг расо бўлгани аввалгию, охиргиларни саййиди, олдингию, кейингиларнинг ҳурматлиси набийимиздан саҳиҳ бўлган нарсаларни билан одобланмоқликдир. У зотга ва бошқа пайғамбарларга Аллоҳнинг салавоти ва саломи бўлсин!\nБатаҳқиқ Аллоҳ таоло: “Яхшилик ва тақво йўлида ҳамкорлик қилинг” (Моида сураси, 2‑оят), деб айтган.\nРасулуллоҳ соллаллоҳу алайҳи васалламдан бу ҳақда қуйидаги: “Аллоҳ бандасининг ёрдамидадир, модомики, банда биродарининг ёрдамида бўлса”, деб айтилган саҳиҳ ҳадис ривоят қилинган.\nВа яна у зот: “Ким яхшиликка йўллаб қўйса, унинг учун бажарган кишининг ажри каби бўлур”, деганлар.\n"Ким бир ҳидоятга чақирса, унга ўзига эргашганларнинг ажрларича ажр бўлади. Бу эса, уларнинг ажрларидан ҳеч нарсани ноқис қилмайди".\nАллоҳга қасамки, Аллоҳ сенинг сабабингдан бир кишини ҳидоятга солмоғи, сен учун (энг афзал неъмат бўлган) қизил туялардан кўра яхшироқдир», дедилар».\nМен саҳиҳ ҳадислардан мухтасар ҳолда жамламоқни маъқул деб топдим. Бунда охиратга бўлган йўлни ўз ичига олган нарсалар ва ботиний ҳамда зоҳирий одобларни ўз ичига олган нарсалар, тарғиб ва қўрқитувчи ҳамда бундан бошқа соликларни одоб турларини жамловчи: зуҳдга тааллуқли ҳадислар, нафслар риёзати, ахлоқларни сайқаллаш, қалблар мусаффолиги ва муолажаси, аъзоларни муҳофаза қилиш, уларнинг эгри нуқталарини кетказиш ва бундан бошқа орифларнинг мақсадлари тўплангандир.\nМен бунда возиҳот бўлган саҳиҳ ҳадисларни зикр этишни лозим топдим. Бундан ташқари машҳур ва саҳиҳ китобларни унга қўшимча қилдим. Азиз Қуръондан ояти карималарни боб қилиб қўшдим. Зобт ёки махфий маъноларни шарҳлашда ажойиб танбеҳларни муқаддима қилдим. Агар ҳадиснинг охирида "Муттафақун алайҳ" десам, демак, унинг маъноси имом Бухорий ва имом Муслим ривоят қилдилар, деганидир.\nУшбу китоб тугаса, яхшиликларга эътиборли, қабоҳат ва ҳалокатга олиб борувчи нарсаларга тўсиқ бўлиб қолишини умид қиламан. Мен ушбу китобни ўқиб, бирор нарса наф олганлардан ўзим учун, ота‑онамга, устозларим, бошқа аҳбобларим ва барча мусулмонлар ҳаққига дуо қилишларини сўраб қоламан. ал‑Карим сифатли Аллоҳга суянаман, Унга ўзимни топшириб, таянаман, кифоячим Аллоҳ, У мунча ҳам яхши вакил, ал‑Азиз ва ал‑Ҳаким сифатли Зотдан бошқа куч‑қувват йўқдир.\nКўрилди 627 маротаба\nMore in this category: « Риёзус солиҳийн 1- боб, 1/1 - ҳадис »


30.04.2019 02.05.2019 sirdaryo\nДавлатимиз раҳбари ижтимоий, маънавий – маърифий соҳалардаги ишларни янги тизим асосида йўлга қўйиш бўйича 5 та муҳим ташаббусни илгари сурган эди. Бу ташаббусларнинг бири ёшларни чиниқтириш, уларнинг спорт соҳасида қобилиятини намоён қилишлари учун зарур шароитлар яратишга йўналтирилган. Касаба уюшмалари ҳам ишловчи ёш ходимлар ўртасида спортни оммалаштириш борасида доимий саъйи – ҳаракатлар олиб бораётир.\nСирдарё вилоятида 9 май “Хотира ва қадрлаш куни” байрами муносабати билан “Спорт – саломатлик гарови” шиори остида спартакиада ташкил этилди. Гулистон шаҳридаги “Алпомиш” спорт мажмуасида спортнинг мини футбол ва волейол турларида мусобақалар бўлиб ўтди.\nҚизиқарли беллашувлар натижасига кўра аёллар ўртасида кечган волейбол баҳсларида агросаноат мажмуи ходимлари касаба уюшмаси жамоаси учинчи, соғлиқни сақлаш ходимлари касаба уюшмаси ходимлари иккинчи ва таълим, фан ва маданият ходимлари касаба уюшмаси ходимларидан таркиб топган жамоа биринчи ўринларни эгалллашди.\nМини футбол учрашувида таълим тармоғи ходимлари учинчи, агросаноат ходимлари иккинчи ва давлат муассасалари ва жамоат хизмати ходимлари биринчи ўринларни эгаллашди.\n– Вилоятнинг энг йирик спорт комплексида мусобақа иштирокчиси бўлганимиз чарчоқларимизни ёзиб, биз учун чинакам хордиқ бўлди, – дейди Гулистон шаҳридаги 15 – умумтаълим мактаб ўқитувчиси Юлдуз Маматқулова. – Жамоамиз иштирокчилари ёши 40 ёшдан юқори, шунга қарамай ғолиб бўлдик. Энди Самарқанд шаҳрида бўлиб ўтадиган Республика босқичига тайёргарлик кўрамиз.\n– Маъмурият ва бошланғич касаба уюшмаси ташкилоти томонидан биз ходимлар учун муносиб шароитлар яратилган. Айниқса, жисмоний чиниқиш, мазмунли хордиқ учун муассасада стол тенниси, мини футбол майдони, тринажор зали фаолияти йўлга қўйилган, – дейди вилоят божхона бошқармаси ходими Соҳиб Солиев. – Шу боисдан ҳам бугунги барча ўйинларда голлар билан юқори ҳисобни жамғардик.\nМусобақа иштирокчилари диплом, кубок ва медаллар билан тақдирланди.\n← КАСБ БАЙРАМИГА БАҒИШЛАНДИ\nБАХТИН КЎРИНГ – ЎЗБЕКИСТОН БОЛАСИНИ →\n10.09.2019 sirdaryo ШИФОКОР ИШГА ҚАЙТДИda fikr bildirishni o'chirish


Собир Абдулла (1905—1972)\nHome icon Бош саҳифа»Кутубхона»Антология»Собир Абдулла (1905—1972)\nЎзбекистон халқ шоири, таниқли драматург, Ҳамза Мукофоти совриндори Собир Абдулла 1905 йили Қўқон шаҳрида хизматчи оиласида дунёга келди. Эски ва совет мактабларида билим олган Собир Абдулла ишчилар тайёрлов курсини (1924-1926) тамомлади.\n1925-1948 йилларда «Янги Фарғона», «Ёш ленинчи» рўзномалари, «Муштум»да ходим, Апдижон театрида адабий эмакдош бўлиб ишлади. Собир Абдулланинг ижоди 1925 йилдан бошланган. Шоирнинг «Ерк илҳомлари» номли биринчи тўплами 1931 йилда босилиб чиқди. «Кўклам, нашъаси» (1932), «Таажжуб», «Гулшан» (1939) шеърлар тўплами, «Навбаҳор» (1930), «Дўстлик» (1937) ҳикоя тўпламларида халқнинг ҳаёти, севгиси ва маънавий дунёси ўз ифодасини топган.\nСобир Абдулла — сермаҳсул драматург. Унинг «Боғбон қизи» (1930), «Ойхон» (1935), «Тоҳир ва Зуҳра» (1939) саҳна асарлари, «Алпомиш», «Муқимий» кабилар театрларимизнинг кўрки бўлди.\nУлуғ Ватан уруши йилларида адиб жанг майдонлари қахрамонлари ва фронт орқасида кишиларнинг фидокорона меҳнат мўжизаларини акс эттирувчи «Агар Ватан буюрса», «Чегарачи», «Олга қадам ташланглар» шеъ ларини ёзиш билан бирга, «Қурбон Умаров» (1941), «Даврон ота», (1942) каби пъесаларнипг яратилишида фаол иштирок этди.\nУрушдан кейинги йилларда Собир Абдулла яратган «Ватан севгиси», «Бахтим қилур намойиш», «Пахтакор тонги», «Равшан замон» қўшиқлари халқимиздаги ватанпарварлик ва меҳнатсеварлик фазилатларини улуглашга хизмат қилди.\nШоир ғазалнавис, қўшиқчи шоир сифатида замондоши, дўсти Ғафур Ғулом билан ҳамкорликда ижод қилган. Умрининг сўнгги йилларида демократ шоир Муқимий таржимаи ҳоли бадиий акс эттнрилган «Мавлоно Муқимий» номли романнинг ҳам муаллифидир. Собир Абдулла 1972 йилда оғир хасталик билан вафот этди.


Азиз Асимов GULF Cup мусобақаси ярим финалидаги Ироқ-БАА учрашувини бошқаради\n02.01.2018 11:08 | ЎФА\nАзиз Асимов 22 декабрдан 5 январгача Кувайтда ўтказиладиган GULF Cup мусобақасида (Форс Кўрфази мамлакатлари Кубоги) бош ҳакам сифатида ишлаши, унга қанотларда Темур Гайнуллин ва Андрей Цапенколар ёрдам бериши ҳақида аввал хабар бериб ўтгандик.\nЎзбекистонлик ҳакамлар ушбу мусобақадан ўрин олган иккита учрашувда иш олиб боришди. 25 декабрь куни БАА ва Саудия Арабистони терма жамоалари ҳамда 29 декабрь куни Қатар ва Баҳрайн терма жамоалар иштирокидаги учрашувларни бошқариб боришди.\nБугун 2 январь куни мусобақанинг ярим финал ўйинлари бўлиб ўтади. Азиз Асимов ярим финалдан ўрин олган Ироқ ва БАА терма жамоалари ўртасидаги учрашувни бошқаради. Темур Гайнуллин ва Андрей Цапенколар ён ҳакам сифатиди иш олиб боришади.


ЯНГИ ТАХДИДЛАРГА ЯНГИЧА ЖАВОБ\n03 март 2021, Тошкент вақти: 14:21\nАҚШ Президенти Жорж Буш сешанба куни Европа ва Осиёдаги Америка ҳарбий қўшинлари олиб чиқилишини ва уларнинг маълум қисми бошқа минтақаларга жойлаштирилишини эълон қилди. Европа ва Шарқий Осиёдаги бир неча йирик ҳарбий база ёпилиши ва улар ўрнига Шарқий Европа ва Марказий Осиё каби стратегик худудларда кичик базалар ташкил этилишини назарда тутувчи мазкур режа, 2006 йилдан бошлаб босқичма-босқич 10 йил ичида амалга оширилади. Оқ Уй рахбарига кўра, режадан мақсад чет давлатлардаги Америка кучларини "Ал-Қайда" каби гуруҳлар тахдидига тезкор жавоб қайтара оладиган холга келтиришдир. Аммо, бу режа борасида танқидий фикрлар ҳам йўқ эмас.\nШарқ ва Ғарб ўртасидаги темир парда қулагани ва Совуқ уруш тахдиди тугаганидан 15 йил ўтиб АҚШ Президенти Жорж Буш Америка кучларини ҳозирги кун тахдидларига мослаштириш зарурлигини таъкидлади. Агар ўтмишда Вашингтон учун асосий тахликани коммунизм ташкил этган бўлса, ҳозирда "Ал Қайда" каби террор гуруҳлар хавфсизликка асосий тахдид сифатида кўрилмоқда. Аммо, бугунги хавфнинг ўтмишдагисидан фарқи шундаки, террорчилик чегара билмайди. Масалан, коммунист режимларнинг чегаралари аниқ бўлган ва АҚШ шунга қараб қўшинларини жойлаштирган эди. Аммо, Коммунистик тизим қулагач, Ғарбий Европа, хусусан Германияда кўп сонлик ҳарбий қўшин ва техникани ушлаб туришга хожат қолмади.\nАҚШ Президенти Жорж Буш душанба куни Цинцинати шаҳрида бир гуруҳ ҳарбий фахрийлар олдида қилган маърузасида бугунги кун ҳарбий стратегияси ҳақида шундай деди:\n"Янги режа бизга 21 асрнинг бу урушларида самарали кураш олиб бориб, ғалаба қозонишимизга ёрдам беради. Тинчликни мустаҳкамлашда янги давлатлар билан ҳамкорлик қураётган бир пайтда, бу режа дунёдаги иттифоқларимизни мустаҳкамлайди. Ҳарбийларимиз ва уларнинг оила аъзолари оғирини енгил қилади", - деди Буш.\nРежага мувофиқ 70 минг Америка қўшини ва 100 мингга яқин уларнинг оила – аъзолари олиб чиқилади. "Вашингтон Пост" газетасининг ёзишича, бу Осиё ва Европадаги 230 минг аскарлик умумий Америка қўшинининг учдан бир қисмини ташкил этади. Оқ Уй маъмуриятидагиларнинг айтишларича, айни режага мувофиқ Европадаги АҚШ ҳарбий муассасаларининг ярми ёпилади. Жанубий Кореядаги Америка қўшинларига келсак, пойтахт Сеулдан қўшинлар олиб чиқилган. Шимолий ва Жанубий Корея оралиғидаги демилитаризация худудидаги қўшинлар эса Жанубий Корея марказига олиб ўтилган.\nРежа бўйича, ҳарбийларнинг аксар қисми Америкага қайтарилади. Таҳминларга кўра, қўшинларнинг бир қисми, юқорида айтганимиздек, Вашингтон устиворлик бераётган Шарқий Европа ва Марказий Осиё минтақасида ўрнатилади. Вашингтонлик ҳарбий тахлилчи Маркус Корбин фикрича, Польша, Болгария, Ўзбекистон каби Буш сиёсатини қўллаб-қувватлаётган давлатлар яқин орада Америка кучларини қабул қилиб олиши мумкин. Аммо, Корбиннинг айтишича, бу ерда йирик ҳарбий базалар ўрнатиш ҳақида гап бораётгани йўқ.\n"Мен "базалар" демаяпман. Чунки, янги модел катта базалар қуришни эмас, балки АҚШ кучлари фавқулодда холатлар рўй берган пайтда Польша, Болгария ва Ўзбекистон каби давлатларда фойдаланишлари мумкин бўлган, зарурий шароитларни шай қилиб қўйишни назарда тутади. Яъни, у ерда қўшинлар сони сезиларли оширилмаса керак", - дейди вашингтонлик таҳлилчи.\nКўпчилик, бу режанинг айнан ҳозир эълон қилинишини АҚШдаги сайловолди кампанияси билан боғлашмоқда. Хусусан, АҚШлик собиқ дипломат Ричард Холбрук фикрича, АҚШ Президенти айнан сайлов арафасида бу режа ҳақида эълон қилиб, Америка жамоатчилиги эътиборини чалғитишга уринмоқда. Аслида бу режа икки йил олдин ишлаб чиқила бошланган эди. Америкалик ҳарбий таҳлилчи Лорен Томпсон эса, бу режа ўн йилларча олдин бошланиши керак эди, деб ҳисоблайди. Истеъфодаги Америка Генерали Дэниел Кристман эса аксинча, қўшинларнинг олиб чиқилиши АҚШни Германия каби иттифоқчисидан узоқлаштириши мумкинлигини ва Европадаги АҚШ ҳарбий ҳозирлигини заифлаштиришини айтади.


Видео: Ўзбекистонда Ойнинг қисман тутилиши кузатилди\n23:46 / 07.08.2017\n2017 йил ҳисобидан Ойнинг иккинчи бор тутилиши юртимиздан туриб кўринди. Ой сиртига сайёрамизнинг кўланкаси тушиши Тошкент вақти билан соат 20:50 да бошланди. Соат 22:22 дан бошлаб Ернинг тим қора сояси ой сиртини қоплай бошлади. Энг катта фаза соат 23:20 га тўғри келди. Тўлин ой сирти Ернинг кўланкасидан соат 01:50 да чиқиб кетади.\nЖорий йилдаги биринчи Ой тутилиши 11 февралда содир бўлган, ўшанда бу ҳодиса юртимизнинг ғарбий ҳудудларидан туриб кузатилган эди. Ўшанда Ернинг сояси эмас, фақатгина кўланкаси Ой сиртига тушган эди.\n2018 йилда ҳам 2 марта Ой тутилиши кузатилади. Унинг дастлабкиси 31 январь куни рўй беради ва бу ҳодисани асосан Тинч океани минтақаси тўлиқ кузатади. Ўзбекистондан бу ҳодиса қисман кўринади. Бироқ 27 июлда рўй берадиган иккинчи тутилишнинг энг қизғин палласи Ўзбекистондан бемалол кўриниши билан бирга, Ер сояси Ой сиртини тўлиқ қоплаши билан ҳам кам кузатиладиган қизиқарли табиат ҳодисаси бўлади.


Бан Ки Мун Рамаллоҳга борди\n26 октябр 2021, Тошкент вақти: 04:39\nБМТ Бош котиби Бан Ки Мун бугун Фаластин ва Исроилга сафар қилди.\nРамаллоҳда Фаластин Бош вазири Салом Файёд билан учрашган БМТ Бош котиби Яқин Шарқ тўртлиги - АҚШ, Россия, ЕИ ва БМТ Фаластин ҳукуматининг мустақиллик йўлида қилаётган уринишларини қўллаб қувватлашини маълум қилди. Куннинг иккинчи ярмида Бан Ки Муннинг Исроил ҳукумати етакчилари билан учрашиши кутилмоқда.\nЯқин Шарқ тўртлиги вакилларининг 19 март куни Москвада бўлиб ўтган учрашуви чоғида Бан Ки Мун Исроил ҳукуматини Қуддусда янги турар жой биноларини қуриш режасидан воз кечишга чақирди.\nИсроилнинг яҳудийлар учун Қуддусда 1600 та янги хонадон қуриш режаси Яқин Шарқ тўртлиги вакиллари томонидан ҳам кескин қораланди.


ОИВ/ОИТС - BBC News O'zbek\n...да чоп этилган 10:10 17 апрел 202010:10 17 апрел 2020\nЎзбекистон, коронавирус: Ҳукумат одамларга ёрдам пули тарқатишни режалаштирмаяптими?\nКоронавирус пандемияси туфайли дунё иқтисодиётининг фалажланиб қолиши ортидан ўртаҳол ва қашшоқ анчайин оғир молиявий вазиятга тушиб қолган. Халқаро валюта жамғармаси эса жаҳон 1930-йиллардаги "Буюк тушкунлик"дан сўнг навбатдаги йирик иқтисодий инқироз ёқасида турганини айтмоқда.\n...да чоп этилган 11:49 8 апрел 202011:49 8 апрел 2020\nКоронавирус: Карантиндаги дунё ва Ўзбекистон бўйлаб виртуал саёҳат қилинг\nКоронавирус туфайли дунё карантинда. Ўзбекистондаги карантин ва чекловлар қайси давлатларга яқин ва кимдан фарқли? Ўзбекистон қўллаётган усуллар фойдаси исботланганми? Жаҳон карантини ва Ўзбекистон ўрни.\n...да чоп этилган 7:56 11 март 20207:56 11 март 2020\nВИЧ ва СПИД давоси топилдими? - ВИЧ юқтирган иккинчи одам тузалди\nБи-би-си махсус муҳаррири\nАдам Кастиехо ВИЧ дан тузалган дунёдаги иккинчи бемор бўлди. Унга вирус қайтмаганига икки ярим йил бўлди. Бу нима дегани?\n...да чоп этилган 15:06 3 декабр 201915:06 3 декабр 2019\nЎзбекистон ОИВ/ОИТС - нималар очиқ айтилмаяпти?\nЎзбекистонлик ОИВ/ОИТС (ВИЧ/СПИД) соҳасидаги шифокорларга кўра, мамлакат мулозимлари айни касалликка оид айрим ҳақиқатларни сир тутмоқда. Нечта ёш болакайга касалхоналарда ОИВ юқтирилаётгани ҳам айтилмайди. Мамлакат қўллаётган қатор чоралар эса ОИВ/ОИТС тарқалишини камайтириш эмас, балки кўпайтиришга хизмат қилиши эҳтимоли борлиги айтилади. Ўзбек расмийлари нималарни яширишмоқда?\n...да чоп этилган 10:32 1 июл 201910:32 1 июл 2019\nЎзбекистон: "Гей ва ОИТС бўлганим учун Россияга ишлашга бора олмаяпман"\n27 ёшли Рахмат (исми ўзгартирилган) бундан 2 йил олдин оила қурган. Отаси вафот этган, онаси нафақада. Ўгай акаси ва унинг оиласи билан бир ҳовлида яшашади. Ўзи заводда ишчи, ҳар куни тумандан шаҳарга қатнаб ишлайди. Ойлик оз, шароити оғир. Россияга кетиб ишлашни истайди, аммо...